Taksa kao kosovska jabuka razdora | MIŠLJENJA | Al Jazeera\nDa li će Ramush Haradinaj nakon ove situacije i dalje biti na čelu Vlade Kosova?, pita se autor (Reuters)\nVeć treći mesec famozna taksa od 100 odsto na robu iz Srbije i Bosne i Hercegovine, koju je uvela Vlada Ramuša Haradinaja, zaokuplja pažnju javnosti Kosova, koja ju je zdušno podržala, sa izuzecima, ali i Vlade Srbije i drugih političkih faktora u regionu, Evropske unije i SAD, oko koje postoji skoro jedinstveno mišljenje da se odluka ukine, jer nije u duhu slobode protoka roba i šteti dijalogu između Srbije i Kosova, pogotovo što vlasti u Srbiji nastavak dijaloga uslovljavaju njenim ukidanjem.\nTaksa koju je uvela Vlada Kosova urađena je bez dublje ekonomske i političke analize, već je to bila reakcija na diplomatsku ofanzivu Srbije da Kosovo ne postane član interpola, kao i lobiranje kod nekih država za povlačenje priznanja države Kosovo.\nTaksa je najviše pogodila Srbiju i Bosnu i Hercegovinu, u ekonomskom pogledu, ali i Kosovo. Vlada je tom odlukom pokazala Srbiji da je Kosovo ipak država i kao takvu treba da je tretira i Srbija. Međutim, najveću cenu takse plaćaju građani Kosova, jer su cene uvozne, pa i domaće robe povećane čak do 30 odsto, proizvođači na Kosovu su ostali bez uvoznog repromaterijala i sirovina, a dobitnici su izvoznici iz Albanije, Makedonije, Hrvatske, Turske, koji su zauzimali mesto proizvoda iz Srbije. Najveći gubitak je svakako u političkom planu: došlo je do polarizacije kosovskog društva i podele političke scene na one koji su za i protiv taksi, pa čak i do podele u vladajućoj koaliciji. Na međunarodnom planu Kosovo se po prvi put našlo na meti kritike i pritiska ključnih saveznika, kao što su SAD i članice EU-a, i označeno kao neposlušni partner, odnosno remetilački faktor u regionu.\nOštro upozorenje iz Bijele kuće\nOsim “kuknjave” zvaničnog Beograda da taksa nanosi veliku štetu srbijanskim proizvođačima i zbog toga ne žele da nastave dijalog u Briselu, najoštrije reakcije su stigle iz Vašingtona. Nakon nekoliko intervencija američkog ambasadora u Prištini i telefonskih razgovora visokih američkih zvaničnika da se taksa povuče, jer je to strateški interes SAD-a, i odbijanja vlast Kosovai, Vašington je povećao pritisak. Ovim pritiscima su se pridružili i zvaničnici iz Brisela, NATO-a, generalni sekretar Ujedinjenih nacija, kao i nekoliko poznati ličnosti iz regiona i Evrope.\nU pismu potpisanom od tri ključna zvaničnika SAD-a, državnog Sekretarijata, Pentagona i bezbednosti, upućene predsedniku Kosova Hašimu Tačiju, premijeru Ramušu Haradinaju i predsedniku Skupštine Kadri Veseljiju, izražavali su zabrinutost da bi određene akcije, uključujući i takse na proizvode iz Srbije i Bosne i Hercegovine, mogle da ugroze taj cilj, kao i da te akcije “podrivaju sposobnost SAD-a da nastave saradnju na širokom planu zajedničkih ciljeva… Neverovatno je da, nakon svega što smo zajedno učinili, Kosovo toliko malo vrednuje naše prijateljstvo da ignoriše naš savet. I dok ne suspendujete takse, ne možemo vratiti odnose na naš raniji nivo”, kaže se između ostalog u pismu.\nAmerikanci su najavili i konkretne mere za neispunjenje njihovih zahteva, za koje se ne zna kakve mogu biti, mada neki poznavaoci američke politike kažu da one mogu da obuhvate odbijanje gostoprimstva liderima Kosova, sankcije na opremu Vojske Kosova, ukidanje subvencija namenjenih izgradnji institucija u Prištini, blokadu poslova vezanih za naoružanje, ali ne žele da se njihove buduće akcije slome o leđa građana.\nWashington je i ranije uvodio sankcije\nVašington već je primenjivao prve sankcije: premijeru Haradinaju, pa ni njegovim zamenicima Fatmiru Limaju i Dardanu Gašiju, Veseljiju i nekim drugim funkcionerima, kao i njihovim porodicama, nisu odobrili vize za učešće na molitvenom doručku u Vašingtonu. Takođe je otkazana poseta Kosovu komandanta Garde Ohaja, generala Orija, koji je trebao da učestvuje na obilježavanju 11. godišnjice nezavisnosti Kosova, a obustavljeno je i izručenje neke vojne opreme za Vojsku Kosova.\nMeđutim, ovo nije prvi da su se lideri Kosova “sukobili” sa američkom administracijom. Njima je bilo je prećeno izolacijom i krajem decembra 2017. godine, kada su pokrenuli inicijtivu za ukidanje zakona o Specijalnom sudu za ratne zločine pripadnika bivše Oslobodilačke vojske Kosova od 1998. do 2000. godine. Nakon ogromnog pritiska i žestokih pretnji Vašingtona, Tači, Veselji i Haradinaj su odustali od namere da glasovima poslanika parališu rad tog suda. Zato je Haradinaj, da bi branio odluku o taksama, u nekoliko navrata podsetio Tačija i Veseljija da bi “za svoj interes, kako bi izbegli Speciajlni sud, bili spremni da kvare odnose sa Amerikom”. Haradinaj kaže da i sada ne može da prihvati ucene “samo zato što se nekome preti Specijalnim sudom”, aludirajući na Tačija i Veseljija.\nPritisak nad Haradinajem nije samo od SAD-a, već i od predsednika Tačija i koalicionog partnera Demokratske partije Kosova, koja sada već ima drugačiji stav, čime se stvara klima u kojoj Haradinaj treba da bira između ukidanja taksi i opstanka na čelu Vlade, i time je on na velikoj raskrsnici i treba da odluči. Zahtev SAD-a podržavaju i drugi koalicioni partneri, opozicioni Demokratski savez Kosova, civilno društvo i ogroman broj građana, uz konstataciju da “ne smemo da dozvolimo da se sudaramo sa najvećim prijateljem Kosova”.\nThaci i društvo žele ukloniti Haradinaja\nPoznavaoci prilika na Kosovu procenjuju da koalicioni partneri, Veselji, Limaj, Pacoli… nisu iskreni prema Haradinaju, jer se tajno sastaju sa Tačijem po restoranima i kafićima i javno zalažu za suspenziju taksi, kako je predlagao Veselji, predsednik najveće koalicione stranke – Demokratske partije Kosova, dok Hardinaju kažu da ima punu njihovu podršku i za taksu.\nDobro obavešteni izvori kažu da će predsednik Tači tražiti od koalicionih partnera da insistiraju da se suspenduje taksa na 120 dana, kako je predlagaoVeselji, ili da napuštaju Vladu, i time stvaraju mogućnost za fomiranje prelazne vlade, u kojoj će ući Demokratski savez Kosova i Socijaldemokratska partija, ali ne i Pokret Samoopredeljenje, a deo vlade neće biti ni stranka sadašnjeg premijera Alijansa za budućnost Kosova, niti Srpska lista. Kao mogući premijer se spominje Špend Ahmeti, aktuelni gradonačelnik Prištine i predsednik Socialdemokratske partije, ili Kujtim Šalja iz Demokratskog saveza Kosova, kako špekulišu mediji. Iz ove stranke su naglasila da nikad neće biti u vladu sa Demokratskom partijom Kosova, sa kojom su razišli pre dve godine, kada je ova stranka rušila svoju vladu zbog premijera iz LDK Isa Mustafe. I LDK i VV su za prevremene izbore, ali kako se saznaje, tome se protive SAD i EU, zbog finalne faze dijaloga i mogućeg postizanja sporazuma između Srbije i Kosova.\nOvi kolalicioni partneri, pod velikim uticajem predsednika Tačija, koji je insistirao na prošlim izborima da Haradinaj postane premijer, a sa ciljem da ga iskoristi za neke važne odluke, znajući da je on jako željan premijerske funkcije i velikih odluka, kao što je bila ona o ratifikaciju demarkacije granice sa Crnom Gorom, transformacija Kosovskih sigurnosnih snaga u Vojsku Kosova, sada su krenuli da ga “politički unište” i time ga eliminišu zauvek sa političke scene Kosova, kao ključnog rivala Tačija. Pogotovo što je Haradinaj sada najveći protivnik sporazuma sa Srbijom kojim se previđa promena granica Kosova.\nPremijer krenuo sam protiv svih\nNakon 30 godina podrške i stvaranje države Kosovo, zbog čega ih Kosovari smaraju najvećim prijateljima, njihovi politički lideri, pre svega premijer Haradinaj, odbijaju da se povinuju zahtevima američke administracije. Diplomatski izvori u Prištini kažu da Haradinaj za svoju upornost ima podršku albanskog lobija u američkoj administarciji, ali i onih koji ne podržavaju politiku predsednika Donalda Tampa.\nHaradinaj, iako pod velikim pritiskom međunarodnih u unutrašnjih faktora, ponavlja skoro svaki dan “da će taksa na proizvode iz Srbije i Bosne i Hercegovine ostati na snazi sve dok je sma ja na ovoj poziciji i dok Srbija ne prizna državu Kosovo. Nadam se da ste me dobro čuli”, rekao je Hardinaj u rodnom selu Glođane, blizu Peći.\nHaradinaj kao da je izgubio tlo pod nogama, pa je krenuo protiv svih. Osim nepoštovanja zahteva američke administracije, on je šeficu evropske dipomatije Frederiku Mogerini proglasio neprijateljem Kosova, kao i evropskog komesara za proširenje Johanesa Hana, generalnog sekretara NATO-a Jensa Stoltenberga i generalnog sekretara UN-a Antonija Gutereša, nazvavši ih “prijateljima Srbije”, a ljut je i na premijera Albanije Edija Ramu, koji takođe traži suspenziju taksi i podržava Tačija oko korekcije granica sa Srbijom.\nNikako da se odrekne ratnih navika\nPolitičari na Kosovu se ponašaju kao rogovi u vreći: prepucavaju se, “bockaju se”, pa čak i upućuju pretnje jedan drugome preko društvenih mreža i tv kanala i nisu kadri da nesporazume reše u institucijama, što svedoči o dubokoj podeli, nepoverenju i netrpljivosti među njima. To najviše primenjuju Tači i Haradinaj, koji nikako da prevaziđu rivalstvo koje datira iz vremena rata 1999. godine. Haradinaj je kratko odgovorio na izjave Tačija da se suspenduje taksa da ni predsednik, niti iko nije glasnogovornik Amerike, jer oni znaju sami šta traže.\nIzgleda da premijer Haradinaj ne može da se odrekne starih, ratnih, navika. Tako barem to izgleda kada se vidi koliko je frontova ovaj bivši komandant OVK-a otvorio na poličkoj sceni u Prištini: SAD, EU, NATO, generalni sekretar UN-a, Srpska lista, premijer Albanije, a u najvećom “sukobu” je sa predsednikom Tačijem. Time, kako kažu analitičari, on izaziva haos, blokira dijalog, troši nemilice budžet države, svaki dan poveća broj članova svog kabineta i time nastoji da stekne političke poene i obezbedi veći broj glasova za eventualne buduće izbore.\nCela ova situacija ozbiljno ljuti predsednika Tačija. Njega je posebno iznerviralo američko pismo, koje je, zbog Haradinajevih postupaka, stiglo i njemu. “Možeš da budeš prijatelj kada poštuješ savete”, rekao je Tači, podsećajući na stav Haradinaja da u isto vreme odbije da ukine taksu na robu iz Srbije i očuva prijateljstvo sa SAD-om koji traže ukidanje taksi. Na to mu je Haradinaj odbrusio da “niko nije glasnogovornik Amerike”.\nToj izjavi prethodila je ona u kojoj je Tači rekao da je Priština dobila “šamar” od SAD-a. Po Tačiju, “Priština ni po koju cenu neće dozvoliti da odnosi sa SAD-om budu narušeni i da će postupiti po zahtevu Vašingtona o suspenziji taksi na robu iz Srbije…” i dodao da “ukoliko što pre to pitanje zatvorimo, to bolje”. On je istakao da je “Kosovo imalo pravo da donese odluku o povećanim taksama, ali bi istovremeno trebalo da vodimo računa o našim odnosima sa SAD-om”.\nMoguć odlazak sa funkcije ‘zauvijek’\nU Haredinijevoj stranci, Alijansi za budučnost Kosova, smatraju da je pritisak SAD-a i EU-a testiranje izdržljivosti Vlad Kosova, odnosno premijera, i kažu da u potpunosti podržavaju stav svog predsednika. Prema nekim informacijama, čak neki njegovi bliski saradnici huškaju ga da istraje sa taksom, jer, kako su mu sugerisali, “ona nije protiv SAD-a, već je protiv Srbije i Rusije. Haradinaj je zadnjih dana preokupiran Rusijom, čime plaši građane i nastoji da se postavi kao “bedem odbrane Balkana od ruske najezde”.\nOdbijanjem da ukine ili suspenduje taksu, on hoće da se iskupi i opere pred građanima zbog glasanja za demarkaciju granice sa Crnom Gorom, nakon tri godine upornog odbijanja, i to je učinio onda kada je izabran za premijera, što je bio trik predsednika Tačija, znajući za njegovu patološku želju za vlasti. Takođe želi da prikrije promašaje Vlade i povećano nezadovoljstvo svih segmenata društva, zbog čega je proteklih meseci bilo masovnih štrajkova prosvetara, zdravstvenih radnika, rudara, carinika, zatvorskih čuvara… Ali, u javnosti se spominje i moguća “trgovina” sa Amerikancima zbog mogućnosti da bude podignuta optužnica za ratne zločine Specijalnog suda, budući da se spominje njegovo i ime njegovog brata Dauta.\nDa li će Haradinaj nakon ove situacije uspeti da upravlja Vladom Kosova ostaje da se vidi, mada sve govori da će on jako brzo mora da napušta to kormilo i time možda zauvek da se oprosti od visokih političkih položaja.\nHahn: Krajnje je vrijeme za dogovor Srbije i Kosova\nEvropski komesar za proširenje je naveo kako kompromis treba postići do kraja godine i mandata Evropske komisije.\nThaci uvjeren u dogovor Srbije i Kosova ove godine\nPredsjednik Kosovaje kazao kako je u Minhenu imao priliku razgovarati s brojnim svjetskim liderima.\nKosovo odbija zahtjeve SAD-a za ukidanje taksi\nTaksa od sto posto koju su kosovske vlasti u novembru prošle godine uvele na uvoz proizvoda iz Srbije i Bosne i Hercegovine, i dalje uzrokuje političke napetosti na Kosovu. Sjedinjene Američke Države jučer su pozvale čelnike kosovskih institucija da suspendiraju takse te upozorile da, dok se to ne dogodi, odnosi neće biti kao prije. Uprkos […]


Kina gradi najsnažniji sistem prepoznavanja lica na svijetu – Haber.ba\nKina ima cilj da stvori najsnažniji sistem prepoznavanja lica na svijetu i to namjerava da učini projektom koji je pokrenulo Ministarstvo za javnu sigurnost 2015. godine, a koji se razvija u saradnji s kompanijom za bezbjednost čije je sjedište u Šangaju.\nKina je, inače, već ugradila više od 170 miliona najsavremenijih kamera za nadzor širom zemlje. Cilj ove najmodernije mreže je da identifikuje bilo koga od svojih 1,4 milijarde građana u roku od tri sekunde, a samo prošlog septembra, Kina je instalirala preko 20 miliona sigurnosnih kamera širom zemlje, piše “Daily Mail”.\nJedan od primjera kako se u Kini ovaj masovni nadzor, koji je opremljen najnaprednijom vještačkom inteligencijom i softverom za prepoznavanje lica, suprotstavlja kriminalu su i visokotehnološke sunčane naočale koje policija u centralnoj Kini koristi, a koje su opremljene tehnologijom prepoznavanja lica kako bi se uočili osumnjičeni za kriminal na željezničkim stanicama, prenosi Tanjug.\nKina je uvela prepoznavanje lica i u druge javne sfere – od nadgledanja studentskih domova do ograničavanja korištenja toalet papira u javnim toaletima, a protivnici ovakvog sistema navode da Kina ovim metodama u potpunosti ukida slobodu svojim građanima, navodi “Daily Mail”.\nTeme:Kina, prepoznavanje lica, sistem


Министарство привреде, Održana prva sednica tenderske komisije za privredno društvo za proizvodnju i regeneraciju transportnih traka "KOLUBARA - UNIVERZAL" DOO, Veliki Crljeni\nOdržana prva sednica tenderske komisije za privredno društvo za proizvodnju i regeneraciju transportnih traka "KOLUBARA - UNIVERZAL" DOO, Veliki Crljeni\nPrva sednica Tenderske komisije, koja prati sprovođenje javnog tendera radi prodaje 70% ukupnog registrovanog kapitala Privrednog društva za proizvodnju i regeneraciju transportnih traka "Kolubara -Univerzal" doo, Veliki Crljeni, otpočela je dana 11. aprila 2008. godine. Nastavak prve sednice i konačno javno otvaranje ponuda za kupovinu kapitala Privrednog društva za proizvodnju i regeneraciju transportnih traka "Kolubara - Univerzal" doo, Veliki Crljeni, obavljeno je dana 22. aprila 2008. godine.\n"Stomil Wolbrom" S.A., Poljska\n"IMAS" S.A., Grčka\nKonstatovano je da je u predviđenom roku, do 07. aprila 2008. godine, dostavljena samo jedna ponuda i to od strane preduzeća "IMAS" S.A., Grčka.\nNa osnovu izvršene analize Kvalifikacione i Dodatne dokumentacije i mišljenja savetnika Agencije za privatizaciju, Tenderska komisija je utvrdila da jedini ponuđač ispunjava kvalifikacione uslove iz Javnog poziva za kupovinu 70% ukupnog registrovanog kapitala Privrednog društva za proizvodnju i regeneraciju transportnih traka "Kolubara - Univerzal" doo, Veliki Crljeni, nakon čega je otvorena ponuda jedinog ponuđača.\nG-đa Biljana Lukić, diplomirani pravnik, savetnik u Ministarstvu ekonomije i regionalnog razvoja, kao predstavnik iz reda republičkih organa;\nG. Slobodan Milanović, diplomirani inženjer tehnologije, direktor Privrednog društva za proizvodnju i regeneraciju transportnih traka "Kolubara Univerzal" doo, Veliki Crljeni, kao predstavnik subjekta privatizacije;\nG. Slobodan Đurić, diplomirani ekonomista, rukovodilac grupe u Ministarstvu ekonomije i regionalnog razvoja, kao predstavnik iz reda republičkih organa;\nG. Branko Borić, diplomirani inženjer arhiktekture, predsednik gradske opštine Lazarevac, kao predstavnik lokalne samouprave prema sedištu subjekta privatizacije;\nG. Novak Jovičić, VKV hemijsko – tehnološke struke, predsednik Izvršnog odbora Sindikalne organizacije "Kolubara - Univerzal" doo, Veliki Crljeni, kao predstavnik sindikata subjekta privatizacije;


„Krajinska berba“ i Bilja Krstić na Rogljevačkim pivnicama - Radio Magnum 103 MHz\nPočetak/Slobodno vreme/„Krajinska berba“ i Bilja Krstić na Rogljevačkim pivnicama\nRadio Magnum Send an email 4. септембра 2021. | 13:19\nNegotinska krajina tradicionalno obeležava početak berbe u vinogradima. U Rogljevu, nadomak Negotina, godinama se održava manifestacija „Krajinska berba“, u toku koje posetioci imaju priliku da dožive berbu na tradicionalan način, onako kako se radilo pre pojave mašina i tehnologije.\nUdruženje „Rogljevačke pivnice“, koje orgaizuje „Krajinsku berbu“ uz pomoć Turističke organizacije Opštine Negotin, Opštine Negotin i Ministarstva turizma nastavlja da gaji narodne običaje vezane za vino i grožđe. Projekat #EUzaTebe – za kulturno nasleđe i tuirzam“ koji finansiraju Evropska unija i Nemačka Vlada a sprovodi GIZ, je ove godine podržao realizaciju „Krajinske berbe,“ što je deo projektnih ciljeva – da se sačuva materijalna i nematerijalna kulturna baština ali i da se region Istočne Srbije prikaže kao atraktivna turistička destinacija za goste iz zemlje i sveta.\nberba grožđe Krajina Rogljevo vino\nMladi u biznisu: Produžen rok za prijavu\nPUKLA PETARDA POD KRALJEVICOM: TIMOK 1919 - BUDUĆNOST 5 : 0 (3 : 0)


Merkel: Mjere ostaju uprkos opreznom optimizmu - Impuls\nObjavljeno: Četvrtak, 09 April 2020 22:25\nNjemačka kancelarka Angela Merkel izjavila je u četvrtak da broj novozaraženih korona virusom u Njemačkoj daje povoda za oprezni optimizam, ali da je još prerano govoriti o mjerama za povratak u normalno stanje.\n"Najnoviji razvoj broja zaraženih daje povoda za opreznu nadu. Trenutno nema potrebe za pooštrenjem mjera", rekla je ona nakon sastanka kriznog kabineta i upozorila da je još prerano za opuštanje i ukidanje mjera za smanjenje socijalnih kontakata.\n"Moramo ostati fokusirani jer je situacija još osjetljiva. Možemo lakomislenošću brzo uništiti ono što smo ostvarili. I dalje moramo biti vrlo oprezni", kazala je Merkel, prenosi Hina.\nPoručila je da je posebno važno i dalje zadržati mjere opreza, posebno tokom predstojećih uskršnjih blagdana.\nŠtab za nabavku u kriznim vremenima\n"Ovaj Uskrs bit će drugačiji od onoga na što smo naučeni. Rado bih, uz mnogo veselja, bila ta koja će vam prva reći: 'Sve je kao što je bilo prije, možemo dalje.' No, nažalost, nije tako."\nNajavila je da će se sljedeće sedmice na više nivoa raspravljati o daljnjim koracima i eventualnom popuštanju mjera ograničenja.\nOdlučujući sastanak kancelarke i premijera saveznih pokrajina, na kojem bi se odlučivalo o koracima nakon uskršnjih blagdana, koji u Njemačkoj završavaju 19. aprila, bit će održan sljedeće srijede.\nNa sjednici kriznog kabineta u četvrtak, koji sačinjavaju ministri zaduženi za ključne sektore, poput zdravstva, privrede, unutrašnjih poslova i odbrane, donesena je odluka o intenziviranju proizvodnje zaštitne medicinske opreme u Njemačkoj.\n"Osnovali smo štab za nabavku u kriznim vremenima. Cilj ovog štaba bit će nabavka maski na globalnom tržištu", rekla je Merkel, dodavši da će cilj štaba biti i organiziranje proizvodnje zaštitne medicinske opreme.\nOzdravila gotovo polovina zaraženih\nNjemački ministar zdravstva Jens Spahn rekao je u četvrtak da je predstojeći produženi uskršnji vikend odlučujući za pitanje popuštanja mjera borbe protiv korona virusa.\n"Ako tokom vikenda ostanemo ustrajni, vjerovatniji je postepeni povratak ka normalnom stanju. Ako sada popustimo, povećava se vjerovatnoća za produženje mjera ograničenja", kazao je on na posebnoj konferenciji za medije.\nMinistar zdravstva upozorio je da nakon blagdana u svakom slučaju neće biti povratka u potpunu normalu.\n"Još ćemo se sedmicama i mjesecima morati odreći posjeta festivalima, klubovima ili narodnim slavljima", kazao je Spahn i dodao da mjere pokazuju uspjeh u borbi protiv virusa, što je vidljivo i iz broja onih koji su se oporavili od zaraze.\n"Na 110.000 zaraženih imamo više od 50.000 onih koji su ozdravili", rekao je Spahn.


Večeras počinje EXIT festival › Made-in-Germany.rs\nVečeras na Petrovaradinskoj tvrđavi u Novom Sadu počinje muzički festival „Egzit 2018.“, tokom kojeg će na više od 40 bina nastupati brojne svetske zvezde poput Grejs Džouns, „Migosa“, Solomon, Amelije Lens, Dejvida Gete…\nEXIT festival je nedavno proglašen najboljim u Evropi, a organizatori najavljuju za večeras spektakularno otvaranje u 22.45 uz jednog od najvećih baletskih zvezda našeg doba, Sergeja Polunjina, vatromet, „Migose“ i „Fiver rej“.\nPored muzičkog programa na mnogobrojnim binama, EXIT festival će i ove godine ponuditi posetiocima čitav niz aktivacionih, „čil“ i avanturističkih zona. Po najavama organiztatora, zabava će počinjati od ranog jutra i za kampere uz najbolje DJ-eve i gledanje u zvezde, a između koncerata i dočeka jutarnjeg sunca na mts Dance Areni, fanovi EXIT-a će biti u prilici da pevaju na karaokama, provedu se na Silent Disco bini, balansiraju na deblu, otkrivaju tajne tvrđave na tajnim turama po katakombama…\nU „Egzit“ kampu na kupalištu Štrand mesta će biti za 4.000 kampera, koji za sedam dana boravka treba da izdvoje 4.500 dinara. Organizatori se nadaju da će kamp biti popunjen do poslednjeg mesta, s obzirom da je do sada rezervisano oko 80 posto kapaciteta.\nNa ovogodišnjem novosadskom muzičkom festivalu, koji će trajati do 15. jula, posetioci će moći da slušaju i vide i Martina Geriksa, Frenča Montanu, Zigi Marlija i mnoge druge svetski proslavljene izvođače, prenosi „b92“.\nBesplatan i siguran taksi prevoz za posetioce EXIT-a i ove godine je obezbedila kompanija „Heineken Srbija“ kroz svoju tradicionalnu promotivnu kampanju pod nazivom „Društvo, ko vozi kući?“.\nOva akcija se sprovodi u saradnji sa Agencijom za bezbednost saobraćaja i EXIT fondacijom u cilju podizanja svesti o odgovornoj konzumaciji alkohola i bezbednosti u saobraćaju. Taksi vaučere za dolazak i povratak sa Petrovaradinske tvrđave publika će moći da preuzme u Enjoy responsibly zoni u okviru samog festivala, u Ulici starih zanata.


CIAT Projekat | UNDP u Bosni i Hercegovini\nProjekat za borbu protiv ilegalne trgovine oružjem (CIAT)\nKako bi se unaprijedila sigurnost ljudi i zajednica u Bosni i Hercegovini, a i u Evropskoj uniji i susjednim državama, UNDP u partnerstvu i uz finansijsku pomoć Vlade SR Njemačke i Vlade Francuske realizira Projekat za borbu protiv ilegalne trgovine oružjem.\nUnapređenje sigurnosti granica kroz sprečavanje ilegalne trgovine oružjem glavni je cilj ovog projekta kojim se Bosni i Hercegovini nastoji pomoći u usklađivanju sigurnosnih propisa, standarda i praksi sa onima u državama članicama EU poput Njemačke i Francuske.\nProjekat je rezultat francusko-njemačke inicijative za sveobuhvatnu kontrolu malokalibarskog i lakog naoružanja (SALW) na Zapadnom Balkanu. Njegove aktivnosti su u potpunosti usklađene sa Mapom puta za pronalaženje održivog rješenja za kontrolu naoružanja na Zapadnom Balkanu do 2024. godine kojim je predviđeno da Zapadni Balkan postane sigurniji region i izvoznik sigurnosti sa sveobuhvatnim i održivim mehanizmima koji su u potpunosti usklađeni sa standardima Evropske unije (EU) i međunarodnim standardima.\nUNDP projekat CIAT realizira u bliskoj saradnji sa svim nadležnim sigurnosnim institucijama i organizacijama na državnom, entitetskom i kantonalnom nivou sa ciljem unapređenja sposobnosti i stručnosti pripadnica i pripadnika policijskih snaga kroz seriju specijaliziranih obuka. Zahvaljujući praktičnom znanju i najboljim praksama razvijenim kroz UNDP-ov Centar za kontrolu malog i lakog oružja u Jugoistočnoj i Istočnoj Evropi (SEESAC) i druge projekte u sektoru pravosuđa i sigurnosti u Bosni i Hercegovini, Razvojni program Ujedinjenih nacija predvodi uvođenje novih rješenja i procesa koji za rezultat imaju povećanje opšte sigurnosti granica.\nU toku inicijalne faze projekta (2017-2018) 1.500 pripadnica i pripadnika policijskih snaga prošlo je obuku za otkrivanje naoružanja uz korištenje najmodernije opreme koju je osigurala Vlada Njemačke. Ukratko po završetku obuke i uvođenju novih procedura i opreme Granična policija je otkrila četiri pošiljke ilegalnog naoružanja i narkotika.\nOhrabrujući rezultati u unapređenju sigurnosti granica ostvareni u inicijalnoj fazi ukazuju na ogromni potencijal projekta CIAT koji se realizira od januara 2019. godine.\nProjekat CIAT će biti usmjeren na realizaciju tri konkretne mjere:\nKapacitete svih policijskih agencija na svim nivoima treba unaprijediti kroz organiziranje posebnih obuka i nabavku odgovarajuće opreme za detekciju oružja;\nZakonodavci u državi moraju uskladiti politike i aktivnosti usmjerene na sprečavanje ilegalne trgovine oružjem vodeći računa o njihovoj usklađenosti sa politikama i aktivnostima u Evropskoj uniji;\nPodrška boljoj saradnji i koordinaciji između policijskih agencija u Bosni i Hercegovini i inostranstvu u cilju efikasnog sprečavanja nezakonitog krijumčarenja oružjem.\nMisija projekta CIAT\nProjekat CIAT ima za cilj unapređenje opšte sigurnosti građana i zajednica u Bosni i Hercegovini i u EU kroz unapređenje kapaciteta i sposobnosti te podršku Ministarstvu sigurnosti, odnosno Graničnoj policiji BiH kao njegovom tijelu, te policijskim agencijama na kantonalnom i entitetskom nivou u borbi protiv ilegalne trgovine oružjem u Bosni i Hercegovini.\nViše o projektu CIAT\nKapaciteti Granične policije BiH za borbu protiv nezakonite trgovine oružjem biće unaprijeđeni kroz nabavku specijalizirane opreme posljednje generacije zahvaljujući kojoj će zaplijenjeno naoružanje biti detektirano na 55 međunarodnih graničnih prelaza u zemlji. Pored toga, na procesuiranju ovih krivičnih djela sinhronizirano će raditi više od 1.500 pripadnica i pripadnika policijskih snaga, koji su već prošli obuku u okviru projekta CIAT, uz primjenu novih procedura koje su također bile predmet obuke organizirane u okviru projekta. Ova stručna znanja biće prenesena svim ostalim policijskim agencijama na osnovu čega će te agencije izraditi vlastite procedure i organizirati obuku za 2.000 pripadnica i pripadnika policije iz svih agencija.\nTakođer, naročita pažnja će biti posvećena unapređenju međuagencijske saradnje na državnom i regionalnom nivou čime će biti obuhvaćeno pet ministarstava na državnom nivou i tri agencije za provođenje zakona koje učestvuju u legalnom izvozu/uvozu/transportu naoružanja u Bosni i Hercegovini. Ova razmjena informacija i najboljih praksi biće ostvarena kako na državnom tako i na regionalnom nivou sa tri susjedne države, Srbijom, Hrvatskom i Crnom Gorom.\nTroškovi realizacije projekta CIAT za period od 40 mjeseci iznose 2,7 miliona EUR.\nAktivnosti / rezultati projekta CIAT\nDalje jačanje kapaciteta Granične policije BiH kroz organiziranje obuka i unapređenje postojećih IT kapaciteta – U okviru projekta biće provedena detaljna analiza potreba GP BiH te predložene dodatne mjere neophodne za efikasno pružanje podrške GP BiH u narednom periodu. Nakon obuke organizirane za 1.500 pripadnica i pripadnika GP BIH, u okviru projekta će se organizirati stručne obuke za istražitelje i inspektore koji direktno učestvuju u radu na slučajevima ilegalne trgovine oružjem.\nUnapređenje operativne saradnje između GP BiH i drugih državnih organa u sprečavanju, otkrivanju, provođenju istraga i odvraćanju od nezakonite trgovine SALW, municijom i eksplozivnim sredstvima.\nDruga komponenta projekta posvećena je unapređenju međuinstitucionalne saradnje. Sve policijske agencije na kantonalnom i entitetskom nivou biće upoznate sa procedurama izrađenim za potrebe Granične policije BiH, a u okviru projekta biće omogućena izrada procedura za svaku od ovih agencija u skladu sa njihovim potrebama. Posebna pažnja će se posvetiti osmišljavanju zajedničkih obuka za GP BiH i ostale agencije, uz podršku tužiteljstava, čime će projektom biti obuhvaćen kompletan tok istrage i oduzimanja naoružanja u stvarnim situacijama. U okviru ovog projekta, ukupno 2.000 pripadnika i pripadnica policijskih snaga iz svih policijskih agencija u zemlji proći će obuku o načinu otkrivanja i procesuiranja nezakonite trgovine oružjem. Ove obuke će biti jedinstvene s obzirom na to da podrazumijevaju zajednički rad i učešće različitih agencija čime se jača policijska saradnja. Bosna i Hercegovina će na ovaj način dobiti jedan sinhroniziran pristup otkrivanju i oduzimanju ilegalnog oružja koji će se primjenjivati u svim policijskim agencijama.\nU okviru projekta će za GP BiH biti nabavljena posebna specijalistička oprema za uobičajene provjere na graničnim prelazima i za patroliranje duž granice. Za potrebe redovnih provjera u okviru projekta će biti nabavljeni skeneri, endoskopi i detektori. Endoskopi i detektori nabavljeni u 2018. godini pokazali su se efikasnim u četiri slučaja otkrivanja i oduzimanja ilegalnog naoružanja i narkotika. Pored toga, za potrebe patroliranja duž granice u okviru projekta će biti nabavljene termovizijske kamere i dvogledi. U okviru projekta će također biti nabavljena i određena količina opreme za detekciju za sve policijske agencije u zemlji za koje će biti organizirana obuka.\nProjekat će kroz ove tri komponente prvenstveno osposobiti GP BiH i ostale policijske agencije za efikasniju borbu protiv ilegalne trgovine oružjem na taj način doprinoseći ostvarivanju težnji zemlje za pridruživanjem EU i ispunjavanju standarda u skladu sa državnim i međunarodnim obavezama.\nStrateški okvir / SDG\nProjekat će doprinijeti realizaciji Programa održivog razvoja do 2030. godine i ostvarivanju SDG 16 „Promovirati miroljubiva i inkluzivna društva za održivi razvoj, omogućiti svima pristup pravdi i izgraditi efikasne, odgovorne i inkluzivne institucije na svim nivoima“. Projekat će naročito doprinijeti ostvarivanju potcilja SDG 16.4. „Do 2030. godine značajno smanjiti nezakonite tokove novca i oružja, unaprijediti pronalaženje i vraćanje ukradene imovine i boriti se protiv svih oblika organiziranog kriminala“. To će se postići kroz ciljano osposobljavanje, obuku i međuagencijske aktivnosti koje će za rezultat imati bolju saradnju između nadležnih sigurnosnih institucija u BiH u sprečavanju ilegalne trgovine oružjem.\nPored toga, projekat će kroz svoje aktivnosti praktično doprinijeti ostvarivanju SDG 5 s obzirom na to da će doprinijeti osnaživanju žena. Žene će uglavnom koordinirati aktivnosti vezane za rad policije u zajednici u okviru projekta i učestvovati u izradi novih planova rada potvrđujući tako svoju ulogu u sistemu GP BiH. Projekat je u skladu sa Strateškim planom UNDP-a za period 2018 – 2021. i njegovim Učinkom 3 „Jačanje otpornosti na sukobe i krize“ s obzirom na to da je GP BiH dobila, po prvi put, proceduru za reagiranje u vanrednim situacijama u slučaju otkrivanja većih količina naoružanja i eksplozivnih sredstava na graničnim prelazima.\nTrening Granične policije BiH - otkrivanje krijumčarenog oružja\nCiljevi održivog razvoja čijem ostvarivanju projekat CIAT doprinosi\n01. 01. 2019. godine\nOkvirni datum završetka:\n31. 12. 2021. godine\n2,7 miliona eura\nMinistarstvo sigurnosti BiH (MS), Granična policija BiH, Državna agencija za istrage i zaštitu (SIPA), svih 13 enitetskih i kantonalnih policijskih agencija / ministarstava unutrašnjih poslova


NTP Beograd » Biznis inovacioni centar\nTag Archive for: NTP Beograd\nVi ste ovde: BICKG1 / NTP Beograd\nTimovi i startap kompanije koji razvijaju inovativne proizvode i usluge, mogu da se prijave na novi poziv za Raising Starts, prvi pre-seed program u Srbiji koji startapima u najranijim fazama razvoja donosi stručnu i finansijsku podršku za ubrzan razvoj inovativne ideje.\nProgram Raising Starts sprovodi Naučno-tehnološki park Beograd, u saradnji sa Naučno-tehnološkim parkom Niš i Naučno-tehnološkim parkom Čačak, uz podršku Vlade Švajcarske.\nRaising Starts obuhvata intenzivne obuke za razvoj biznisa, mentorstvo i do 15.000 CHF za pokrivanje troškova namenjenih izradi prototipa, razvoj biznis modela, istraživanju tržišta, testiranju prvih kupaca, zaštiti intelektualne svojine i ostalih troškova vezanih za razvoj novih proizvoda ili usluga.\nNa aktuelni Javni poziv mogu konkurisati startap timovi od najmanje 2 člana i inovativne kompanije osnovane ne duže od dve godine do datuma objavljivanja Javnog poziva.\nUčešćem u programu timovi i startap kompanije steći će neophodna znanja i veštine kako da premoste prepreke na putu od inovativne ideje do spremnosti za investicije i izlazak na globalno tržište. Cilj je podrška osnivanju i razvoju novih inovativnih kompanija koje će doprineti povećanju izvoza, novih zapošljavanja i smanjenju odliva mozgova, omogućivši mladima da u Srbiji, iz gradova u kojima su odrasli, razvijaju inovativne biznise rame uz rame sa svetom. Uz sveobuhvatne obuke, biće im omogućen i pristup savremenim inovacionim laboratorijama, mentorima, investitorima i drugim startap osnivačima u mreži naučno-tehnoloških parkova.\nStručna podrška i do 15.000 CHF za ubrzan razvoj inovativnih ideja Timovi i startap kompanije koji razvijaju inovativne proizvode i usluge, mogu da se prijave na novi poziv za Raising Starts, prvi pre-seed program u Srbiji koji startapima u najranijim fazama razvoja donosi stručnu i finansijsku podršku za ubrzan razvoj inovativne ideje. Program Raising Starts sprovodi Naučno-tehnološki […]\nhttps://www.bickg.rs/wp-content/uploads/2021/12/Raising-Starts-2.jpg 1080 1080 Momčilo Sretenović https://www.bickg.rs/wp-content/uploads/2020/10/logo-Bic-340x156-zuti.png Momčilo Sretenović2021-12-06 10:58:322021-12-06 11:14:07Otvoren novi poziv za startap program Raising Starts\nOtvoren novi poziv za startap program Raising Starts06/12/2021 - 10:58\nDODELJENI GRANTOVI MLADIM PREDUZETNICIMA24/11/2021 - 11:41\nKonkurs za prijem novih stanara Biznis Inovacionog Centra01/11/2021 - 10:27\nREZULTATI KONKURSA ,,MOŽEŠ I TI POSTATI MLADI PREDUZETNIK GRADA KRAGUJEVCA,,13/10/2021 - 08:54\nODRŽANA JE PREZENTACIJA POSLOVNIH PLANOVA MLADIH PREDUZETNIKA04/10/2021 - 08:31\nODRŽANA JE OBUKA ,,OTVORENI PODACI ZA ODRŽIVI RAZVOJ NA LOKALNOM NIVOU,,22/09/2021 - 10:46\nNext Round Strategic and Dealmaking Summit 202106/09/2021 - 13:10


Nikolas Batum - Blic Sport\nBatum potpisuje novi ugovor sa Šarlotom, vredan više od 110 miliona evra\nKošarkaš Šarlota Nikolas Batum pristao je da ostane u tom NBA klubu i potpisaće petogodišnji ugovor vredan 110 miliona evra.\nPogledajte: Top 5 poteza poslednjeg dana Eurobasketa\nZavršnog dana šampionata igrane su utakmice za prvo (Španija - Litvanija) i za treće mesto (Francuska - Srbija).\nLEGENDE Parker i Batum poručili posle bronze: Ostajemo u reprezentaciji!\nDvojica možda i najboljih igrača francuske košarkaške reprezentacije, Toni Parker i Nikolas Batum, najavili su da neće prestati da igraju za "trikolore" po okončanju ovog Eurobasketa.\nBatum očekuje bronzu: Moramo da pobedimo Srbiju - i hoćemo!\nI prošle godine su se u zavšnici takmičenja sastali košarkaši Srbije i Francuske. U polufinalu Mundobasketa slavili su izabranici Aleksandra Đorđevića, pa su Francuzi morali da se zadovolje bronzanom medaljom osvojenom pobedom nad Litvanijom (95:93). U nedelju će se ponovo boriti za treće mesto, ali na putu do evropske bronze ovog puta im stoji naša reprezentacija.\nBatum, zvezda Francuske, pred polufinale sa "orlovima": Mrzim da čuvam Bogdana\nOvaj petak. Negde pred ponoć trebalo bi da se završi meč koji počinje u 22 sata. Srbi naspram Francuza u borbi za mesto u finalu Svetskog prvenstva. A pred taj duel koji će odlučiti ko će biti rival moćnim Amerikancima, jedna od francuskih zvezda, i sam NBA igrač, Nikolas Batum, prilično se nervira.\nBatum oduševljen rezervistima: Doneli su nam trijumf protiv Srbije\nFrancuski košarkaški reprezentativac Nikolas Batum bio je oduševljen doprinosom "drugopozivaca" u pobedi nad Srbijom u drugom kolu kolu Mundobasketa sa 74:73.\nBatum uzalud strahovao zbog povrede\nIako je u prvi mah delovalo da je zadobio ozbiljnu povredu košarkašu Portlanda Nikolasu Batumu je laknulo kada mu je konstatovana samo kontuzija levog kolena.\nNansi vratio Batuma iz NBA\nNansi će u novu sezonu ući jači za usluge niskog krila Portland Trejl Blejzersa Nikolasa Batuma.


Martino posle poraza od Reala u finalu Kupa kralja: Navijači, izvinite!\nTrener Barselone Herardo Martino izvinio se navijačima tog kluba zbog poraza od madridskog Reala u finalu španskog Kupa kralja.\n"Veoma mi je žao zbog poraza i hoću da se izvinim ljudima koji nas podržavaju. Pred ovim timom je dug put i verujem da će napraviti mnogo toga dobrog. Ne mogu da zamislim bolniji poraz od ovog, međutim, ne verujem da moja budućnost u klubu zavisi od sinoćnjeg finala. Moramo sada zajedno da pronađemo snagu da krenemo dalje", rekao je Martino za klupski sajt.\nNjegova ekipa nedavno je ispala od madridskog Atletika u četvrtfinalu Lige šampiona. U šampionatu Španije posle poraza od Granade Barselona zaostaje za vodećim Atletikom četiri boda.\n"Ovo je bila baš teška nedelja za nas. Baš sam tužan i znam da smo ostali dužni navijačima. Ipak, ovakvi porazi se dešavaju u fudbalu. Čestitam Realu na pobedi. Pokušali smo da pružimo najbolju partiju, ali nešto je nedostajalo. Čak i kad smo kontrolisali loptu, Real nam je opasno pretio iz kontranapada", istakao je argentinski trener.\nSPREMITE SE ZA SPEKTAKLE Barselona i Real Madrid će odigrati TRI MEČA u mesec dana


Sony predstavlja nove mogućnosti snimanja sa više pozicija kompaktnim RX0 fotoaparatom - Refoto\n10.1.2018 by ReFoto Leave a comment\nSony je danas najavio nova žičana i bežična rešenja za snimanje sa više fotoaparata koja će nuditi model RX0, a koja omogućavaju više fleksibilnosti, kreativnosti i operabilnosti za današnje korisnike.\nFotoaparat RX0, predstavljen u okviru sajma IFA 2017, uvodi napredan kvalitet fotografije svojstven odlično prihvaćenim fotoaparatima linije Sony RX u robusno, vodootporno kućište dimenzija oko 59mm x 40,5mm x 29,8mm (WxHxD) i težine od samo 110g. Minijaturne dimenzije i univerzalnost novog fotoaparata čine ga moćnim sredstvom kada se koristi bilo kao samostalna jedinica ili zajedno sa dodatnim RX0 fotoaparatima u višeugaonim, višepozicionim snimanjima. Za fleksibilne mogućnosti postavljanja u ograničenom prostoru, fotoaparat ima potpuno simetričnu poziciju sočiva i funkciju okretanja slike, što predstavlja dodatak širokom spektru njenog kreativnog potencijala.\nKompanija Sony je najavila dodatak fotoaparatu, Camera Control Box (model CCB-WD1) koji se povezuje sa RX0 i omogućava kontrolu putem računara kroz internet pretraživač uz korišćenje žičane IP (internet protokol) veze. Konvertovanjem kontrolnog signala u IP, moguće je pouzdano podešavanje fotoaparata sa jednog povezanog računara sa bilo koje lokacije. Žičana veza takođe omogućava besprekornu kontrolu i sinhronizaciju više uparenih fotoaparata RX0 i Camera Control Box-ova – do ukupno 100 jedinica– što omogućava korisnicima da proizvode visokokvalitetne filmske efekte poput „bullet-time“ ili virtuelne stvarnosti ili da snimaju važna dešavanja iz jedinstvenih uglova.\nFajlovi takođe mogu da se prebace direktno na povezani računar, uz mogućnost imenovanja i preimenovanja fajlova kako bi se izbegla zabuna pri korišćenju više fotoaparata. Ukupno može da se umreži 100 pojedinačnih RX0 fotoaparata i Camera Control Box-ova CCB-WD1 za prenos uživo sa više fotoaparata. Takođe, putem Camera Control Box, korisnik može lako da upravlja podešavanjima i opcijama snimanja svih povezanih fotoaparata.\nNajnovija verzija 6.2 nove Sony mobilne aplikacije PlayMemories proširuje mogućnosti kontrole više fotoaparata kada se koristi sa modelom RX0. Uz pomoć nove verzije mobilne aplikacije, korisnici će moći da povežu preko access point-a svoj pametni telefon ili tablet sa do 50 RX0 fotoaparata kako bi sa svima njima upravljali istovremeno. Kao dodatak postojećoj mogućnosti menjanja ključnih podešavanja fotoaparata, svi povezani fotoaparati mogu da se istovremeno uključe ili isključe, a korisnici imaju mogućnost da upravljaju i snimaju posebno definisanim „grupama” fotoaparata.


U stravičnoj nesreći kod Brčkog poginula tročlana porodica – Haber.ba\nU nesreći su učestvovali Audi te kombi Mercedes…\n– Nesreća sa smrtnom posljedicom se dogodila u mjestu Lončari, opština Donji Žabar. U nezgodi su učestvovala dva vozila, Audi kojom je upravljao S.S. iz Brčkog, koji je zadobio lakše tjelesne povrede i Mercedes kombi, u kojem su se nalazili A.D, nepoznata ženska osoba i F.B. Na licu mjesta su smrtno stradali A.D. i ženska osoba – potvrdila je Aleksandra Marić, portparol PU Bijeljina.\nNa fotografijama se vidi da se u vatrogasci izašli na teren koji su izvlačili poginule iz smrkanog vozila.\nKako se nezvanično saznaje u stravičnoj nesreći je poginila tročlana porodica, prenosi “Avaz“.\nTeme:Brčko, izdvojeno, pogibija, porodica, saobraćajna nesreća


Napokon zakrivljeni ekrani i u automobilima\nMondo\t30.11.2018 13:43\nKompanija Boš je predstavila prvu zakrivljenu instrument tablu\nNakon televizora i mobilnih telefona, sada nam zakrivljeni ekrani stižu i u automobile.\nAnalogne instrument table polako ali sigurno postaju stvar prošlosti. Delimično ili u potpunosti ih menjaju ekrani. Međutim, neke od tih novih tabli izgledaju kako da su proizvođači zalepili ekrane tableta.\nKako ističe proizvođač, kompanija Boš, ovo rešenje povećati bezbednost, a istovremeno ovakav tip ekrana pruža proizvođačima automobila veću slobodu i više mesta za dizajn kabine, jer zauzima skoro dva centimetra manje prostora od nezakrivljenih ekrana, kada se porede ekrani dijagonale od 12,3 inča.\nU zavisnosti od toga šta vozač želi da vidi u datom trenutku, ekran je u mogućnosti da prikaže širokougaone navigacione mape, informacije o vozaču ili status sistema asistencije vozaču.\nZa razliku od slike na zakrivljenom televizoru, koja nije ista za sve gledaoce, ovakvo rešenje u automobilu je idealno jer je namenjen samo jednoj osobi – vozaču. Tako da je prikazani sadržaj bez obzira na položaj na ekranu daleko jasnije čitljiv.\nVeoma bitna karakteristika kod ovakvih rešenja u automobilima jeste kvalitet izrade. Boš tvrdi da su ovakve table otporne na vibracije, temperaturna variranja i kvarove, jer je korišćen naročit proces proizvodnje.\nNaime, sada je korišćen takozvani proces optičkog lepljenja, koji lepi ekrane instrument table pomoću tankog sloja tečnosti. Zahvaljujući ovakvom procesu, instrument tabla reflektuje četiri puta manje svetla u odnosu na postojeća rešenja.\nPored toga, ovaj ekran se odlikuje bogatim kontrastom i jasnoćom prikaza, pa će vozači lako čitati sadržaj bez obzira na svetlosne uslove.\nKako sve ovo izgleda u praksi može već sad da se vidi u novom "folksvagenu tuareg" sa Innovision Cockpit opcijom.\nManjak gasa u auto-klimi može bitno povećati potrošnju'Difender' ruši rekordeStigao je najudobniji i najprostraniji McLaren ikada – Novi McLaren GT!Novi BMW X1 za 2021. godinuDa li su vam gume spremne za predstojeće kišeProglašeni najzeleniji automobili u Srbiji: Titula 'golfu e' i 'tojoti koroli'Testiranje nove Korse: 'Autoban', elektroškovi i -30CPovratak 'tojote kamri'Crveni lepotan! Novi mercedesov model pleniPotpuno nova deseta generacija Honde CivicŠta se to dešava sa novom generacijom Golfa9 Stvari koje svaki vozač obavezno treba da proveri na svom automobilu čim dođe prolećePorše uzvraća udarac Mercedesu i BMW-u: Prvi put u javnostu - Kajen KupeDa li je ovo najozbiljnija mana električnih automobila'Kija sportidž', priča koja trajeMazda3: Daleko iznad prosekaŽelite da otključavate auto otiskom prsta? – Takvi modeli stižu ove godineEvo šta treba da radite ako sipate pogrešno gorivo u rezervoarOgraničite brzinu automobila kada ga deca vozeOdloženi novi propisi za vozače početnike, u auto-školama ponovo gužve


Faktor | Iz neposredne blizine kuća u Donjem Kotorcu uklonjeno 11 mina i neeksplodiranih granata\nObjavljeno: 02.12.2019. u 16:44\nDeminiranjem navedene površine je otklonjena sumnja i stvoreno sigurno okruženje za mještane naselja, za nesmetano korišćenje parcela i stambenih objekata u neposrednoj blizini, bezbjedno korištenje Međunarodnog aerodroma Sarajevo i putne komunikacije\nTimovi Federalne uprave civilne zaštite završili su zadatak deminiranja u ilidžanskom naselju Donji Kotorac i uklonili jedanaest eksplozivnih sredstava, saopćila je ta uprava.\nDeminiranjem navedene površine je otklonjena sumnja i stvoreno sigurno okruženje za mještane naselja, za nesmetano korišćenje parcela i stambenih objekata u neposrednoj blizini, bezbjedno korištenje Međunarodnog aerodroma Sarajevo i putne komunikacije.\nRizična površina je tokom proteklog rata bila na liniji razgraničenja, s kojom graniče idividualni stambeni objekti, poljoprivredno zemljište koje se obrađuje, Međunarodni aerodrom Sarajevo, kao i putna komunikacija Butmir - Donji Kotorac - Lukavica.\nPredsjedništvo BiH prihvatilo povratak 24 državljanina BiH iz Sirije i Iraka


Privrednici iz Saudijske Arabije zainteresirani za saradnju sa Grupacijom MIMS - Akta.ba\nPrivrednici iz Saudijske Arabije zainteresirani za saradnju sa Grupacijom MIMS\n06.05.2008. 13:37 / Izvor: eKapija.ba\nPrivrednici Kraljevine Saudijske Arabije zainteresirani su za saradnju s "Klasom", "Sarajevskom pivarom" i ostalim članicama Grupacije MIMS, nakon što su se tokom jučerašnje posjete ovim uspješnim bh. kompanijama uvjerili u njihove potencijale, ekonomsku snagu i tehničko-tehnološke mogućnosti. Razgovori o uspostavljanju partnerstva vođeni su u "Klasu", gdje je domaćin saudijskim privrednicima, pored Uprave "Klasa", bio i Mujo Selimović u ime Grupacije MIMS.\nKako MIMS u okviru svoje trgovačke djelatnosti ima velike i ambiciozne razvojne planove, saudijskoj privrednoj delegaciji prezentirane su mogućnosti investiranja u širenje maloprodajne mreže na području BiH, navodi se u saopćenju.\n"Trenutno imamo 52 prodajna objekta širom BiH i planiramo u toku naredne dvije godine otvoriti još desetak savremenih tržnih centara. Cilj nam je postati vodeći trgovački lanac u BiH i u tom smislu otvorena je mogućnost saradnje s biznismenima iz Saudijske Arabije. Našoj zemlji je potreban kapital, pa je svaka investicija u domaću ekonomiju i otvaranje novih radnih mjesta dobrodošla", rekao je Mujo Selimović, vlasnik Grupacije MIMS.\nRazgovarano je i o izvozu prehrambenih proizvoda "Klasa", "Sarajevske pivare" i "Vegafruita" na tržište Saudijske Arabije. Saudijske privrednike oduševila je činjenica da, osim vrhunskog kvaliteta, proizvodi ovih kompanija nose i halal certifikat, te da se poslovanje bazira na dosljednoj primjeni smjernica i zahtjeva međunarodno priznatih sistema i normi upravljanja kvalitetom ISO 9001:2000, ISO 14001:2004 i HACCP.


Milimir Vujadinović, bivši član Gradskog veća za socijalna pitanja\nLjudskost je načelo socijalnog rada\n• Milimir Vujadinović je svoj mandat u Gradskom veću počeo kao najmlađi član, ali po rezultatima je dosegao rezultate iskusnih socijalnih radnika i potvrdio ih na terenu, posebno na poslovima koordinatora Vladine radne grupe za migracije, što je i povod pisanju ovog teksta.\nImenovanje Milimira Vujadinovića za člana Gradskog veća za socijalna pitanja pre dve i po godine izazvalo je mnogo polemike, naročito u redovima opozicionih stranaka, ali na kraju mandata u Gradskom veću, pokazalo se da razloga za skepsu nije bilo, jer su sve odluke donete u oblasti socijalne zaštite u poslednje dve godine usvojene jednoglasno, što je presedan, pošto su za njih glasali i oni odbornici opozicionih stranaka od kojih je na početku mandata slušao samo kritike.\nNa kraju mandata u Gradskom veću, Vujadinović kaže da se rezultati u čitavom svetu i uređenom sistemu dokazuju radom, ali i sposobnošću, a njegova poruka mladima koji preuzimaju odgovorne poslove je da korektnim odnosom prema ljudima i saradnicima, svako može postići mnogo.\n—Nije bila tajna da sam bio radnik obezbeđenja, zapravo sam još uvek zaposlen u firmi „Telus“ koja radi obezbeđenje za „Telekom“ i Poštu, ali moje radno mesto miruje od kada sam angažovan u Gradskom veću. Dok sam studirao na Ekonomskom fakultetu radio sam sve i svašta, od građevine do zemljoradnje. Nisam dete bogatih roditelja i pri kraju studija sam se zaposlio i počeo od poslednje pozicije, a to je stjuart ili lice koje dočekuje stranke i informiše ih. Posle sam završio neophodne obuke i u menadžerskim poslovima a kasnije su me imenovali za rukovodioca radne jedinice koja obuhvata opštine Suboticu, Kanjižu, Bačku Topolu, Mali Iđoš, Adu i Sentu. Tako sam od najniže pozicije došao do srednjeg menadžmenta – kaže Milimir Vujadinović.\nU Srpsku naprednu stranku se učlanio 2009. godine, a za člana Gradskog veća imenovan je 2013. godine.\n- U Gradskoj upravi se već dve godine bavim i socijalnim pitanjima, ljudima i njihovim problemima i često nevoljama, od Sudana do Subotice. Nisam se u stranku učlanio iz ličnih interesa, ali sam zahvalan sam što su mi u SNS-u pružili priliku da za sve što radim pokažem i veliku odgovornost. Kada sam počeo sa radom u Gradskom veću bilo je puno skeptičnih zbog mojih godina, jer sam najmlađi. Svestan sam da niko ne može da reši sve probleme i zato sam dao sve od sebe da barem odlukama na ovoj poziciji nikome ne naškodimo. Nikada se nije desilo da sam odbio da primim nekoga i kada god sam mogao, barem sam posavetovao ljude, a dogodilo se da sam samo jednim savetom rešio životni problem ratnog invalida, što mi je i lično zadovoljstvo, kaže Vujadinović.\nIstiče da su sve odluke donete u oblasti socijalne zaštite u poslednje dve godine usvojene jednoglasno i da je to presedan, pošto su za njih glasali i oni odbornici opozicionih stranaka od kojih je na početku mandata slušao samo kritike.\n—Sa istim tim ljudima sam ostvario odličan poslovni kontakt i danas smo najbolji saradnici. Bilo bi dobro da oni ocene moj rad, ali je neosporno, da sam uspeo da isključim politiku iz socijalne zaštite. Šta god budem radio u budućnosti, Suboticu neću napustiti jer ovde živim, ovde su rođena moja deca, tu je moja porodica. Uvek sam spreman da čujem kritike i saslušam predloge. To je važno, jer ako političar izgubi vezu sa čovekom, sa građanima, nema svrhe da se bavi tim poslom – kaže Milimir Vujadinović.\nOblast socijalne zaštite u okviru Gradskog veća Vujadinović smatra Većem za ljude i kaže da je bilo teških momenata i susreta sa ljudima i njihovim sudbinama. U migrantskoj krizi dodeljena mu je još jedna funkcija, koordinatora Vladine radne grupe za migracije, ali mu nikada nije bio problem da bude uz migrante, obiđe ih, razgovara sa njima, gazi po blatu ili na plus 40 stepeni danima objašnjava procedure i zašto je bolje da uđu u autobuse i odu do Prihvatnog centra nego da budu pored žičane ograde.\n- Nisam socijalni radnik po struci, ali jesam po ljudskom pristupu problemima koje rešavamo. Možda i nisam morao da sve radim i zbog lične odgovornosti i ljudske savesti, ali ja jedino mogu tako. Kada vidim dete u Horgošu, odmah zamislim svoje dete i nisam mogao da ne reagujem, da svakog narednog jutra pomislim, da li su svi osvanuli živi i zdravi. Što se mene tiče, ja sam i posle politike spreman da se bavim drugačijim poslovima, usavršavam znanja i napredujem stepenicu po stepenicu u toj oblasti rada, ali uvek ću zadržati načelo da u svakom poslu je valjano uvek prvo biti čovek, jer to otvara prostor za rešenje problema, kaže Vujadinović.


Na Marsu ima slane vode\nPodaci sa letelice u orbiti Marsa pokazuju da na toj planeti u letnjim mesecima teče slana voda, saopštili su danas naučnici.\nPoslednja posmatranja “snažno podržavaju” staru teoriju da slana voda teče na nekim padinama na Marsu u letnjim mesecima, kažu naučnici na osnovu podataka sa letelice američke svemirske agencije NASA koja kruži oko “crvene planete” od 2006.\nTamne, uske brazde se pojavljuju i povećavaju tokom najtoplijih meseci, a nestaju tokom ostatka godine. So smanjuje tačku zamrzavanja vode, što objašnjava kako je moguće da i pored niske temperature na Marsu ima vode.\nPošto je voda od suštinskog značaja za život, otkriće objavljeno danas u Kejp Kanaveralu moglo bi imati značajne posledice.\n16.10.2015 u 11:24 / Odgovori\nMa kakva slana voda, koji naučnici, imaju li oni ime. Kako on odavde može da zna da je ta voda slana, ajmo malo više realnosti u člancima, a ne SF.


Biljana Uzelac Marinković: Srđan Nikolić traži da obustavimo proteste u Vrbovcu dok ne prođu izbori. Nikolić za sada bez komentara - Medija centar\nBiljana Uzelac Marinković: Srđan Nikolić traži da obustavimo proteste u Vrbovcu dok ne prođu izbori. Nikolić za sada bez komentara\nDvadesetak Srba iz Opštine Vitina i danas protestuje u Vrbovcu ispred zgrade Privremenog organa ove Opštine, koja na Kosovu funkcioniše u sistemu Republike Srbije. Njih je jutros, kako je za Medija centar rekla Biljana Uzelac Marinković obišao predsednik PO Opštine Vitina Srđan Nikolić.\n„U jutarnjim časovima ispred Privremenog organa opštine Vitina obratio nam se predsednik Privremenog organa Srđan Nikolić sa pričom i zahtevima da se mi koji protestujemo povučemo dok ne prođu izbori, jer svakako ništa neće biti do izbora. Da se povučemo i da zaposlenima omogućimo da uđu u zgradu kako bi nastavili sa radom, jer neće niko iz Kancelarije za KiM da nam se obrati u narednoj nedelji, dok ne prođu izbora 3. aprila. Nikolić nam je rekao i da on ništa ne zna i da se ni za šta ne pita, da odustanemo, jer dok ne prođu izbori niko neće da nam se obrati ili da nas obiđe“, rekla je Uzelac Marinković.\nPovodom ovih tvrdnji komentar smo zatražili od predsednika Privremenog organa Opštine Vitina Srđana Nikolića, koji nam je rekao da mu pitanja pošaljemo mejlom što smo i uradili. Do objavljivanja ove vesti Nikolić nije odgovorio.\nPodsetimo, protesti u Vitini započeti su početkom februara ove godine, a nezadovoljni meštani su protestovali i blokirali rad PO Opštine Vitina zbog kako su tada kazali nezaposlenosti mladih, duplih plata i radnog angažovanja ljudi iz drugih opština u opštini Vitina.\nTada, nakon nekoliko dana protesta u Vitinu su došli predstavnici Kancelarije za Kosovo i Metohiju, koji su meštanima obećali rešavanje problema, nakon čega je protest prekinut na mesec dana. Zbog kako navode neispunjenih obećanja, nezadovoljni građani ponovo su započeli protest 18.marta.


Izvor: SrbijaDanas.com, 13.Jun.2019, 14:14\nZa ovogodišnji EXIT festival vlada najveća potražnja u njegovoj devetnaestogodišnjoj istoriji. Iako su i proteklih nekoliko godina bili rušeni dotadašnji rekordi posete, već sada je izvesno da će ove godine i oni biti nadmašeni. Novosadski hoteli su već nedeljama rasprodati, dok je ograničena količina smeštaja ostala samo u EXIT kampu i privatnim apartmanima. Na Petrovaradinskoj tvrđavi se uveliko obavljaju radovi na podizanju oko 40 bina >> Pročitaj celu vest na sajtu SrbijaDanas.com << i zona širom festivalskog prostora, čiji će kapacitet ove godine biti dodatno proširen. Prvi gosti iz preko 90 zemalja sveta u Novi Sad dolaze već početkom jula, a upravo broj inostranih gostiju beleži najveći rast, pa će ih u Novom Sadu biti najmanje 30% više nego prethodne, takođe izrazito uspešne godine. Osnivač Exita, Dušan Kovačević, kaže da je festival već godinama u konstantom rastu, ali da se ovo izdanje dodatno izdvaja od prethodnih: "Gotovo svakodnevno stižu pohvale iz celog sveta za ovogodišnji muzički program, sastavljen od nekih od vodećih svetskih zvezda rokenrola, elektronske muzike, hip hopa i drugih muzičkih pravaca, čiji hitovi zajedno broje više desetina milijardi pregleda” i dodaje: "Uskoro gasimo prodaju na pojedinim inostranim tržištima, jer se kapacitet brzo puni, a želimo da finalne serije ulaznica zadržimo za našu domaću i regionalnu publiku, koja je uvek zvezda festivala iznad svih drugih".\nInteresovanje za Exit veće nego ikada\nInteresovanje za "Exit" veće je nego ikada i stiže 30 posto više stranih gostiju nego prošle godine, zbog čega je kapacitet festivala proširen, saopštili su danas organizatori...Novosadski hoteli su, kako navode, već nedeljama rasprodati, dok je ograničen broj mesta ostao samo u "Exit" kampu...


BRISEL – Evropi će trebati najmanje još 500 milijardi evra od institucija Evropske unije da finansira svoj ekonomski oporavak nakon pandemije koronavirusa, pored dogovorenog paketa od pola biliona evra, upozorio je direktor Evropskog mehanizma za stabilnost (ESM) Klaus Regling.\nU intervjuu za italijanski list Corriere della Sera, Regling je rekao da će najlakši put oporavka biti preko Evropske komisije i budžeta EU.\n“Rekao bih da nam za drugu fazu treba najmanje još 500 milijardi evra od evropskih institucija, ali moglo bi biti i više. Zbog toga moramo otvoreno razmotriti nove instrumente, ali i koristiti postojeće institucije jer je to lakše, uključujući Evropsku komisiju i budžet EU. Ponovno razmišljanje o evropskim fondovima može biti dosta dug put u održavanju zajedništva Evropske unije”, rekao je Regling, prenosi Reuters.\nMinistri finansija Evropske unije dogovorili su 9. aprila paket pomoći državnim vlastima, kompanijama i pojedincima u ukupnoj vrijednosti od 540 milijardi evra.\nTakođe su se složili da će evrozona, za koju MMF predviđa da će ove godine zbog pandemije uroniti u 7,5-postotnu recesiju, trebati novac za oporavak, ali imali su različite ideje o tome koliko novca je potrebno i kako da ga povećaju.\nČelnici EU trebali bi o tome raspravljati na konferenciji 23. aprila. Ideja oko koje se može pojaviti kompromis vjerovatno će uključiti zaduživanje Evropske komisije. Klix\nTagovi: evropska komisijaevropska unijavirus korona


Vožnja pod dejstvom alkohola: Tokom 2021 – na severu Kosova 120 kazni - Radio Kosovska Mitrovica\nVožnja pod dejstvom alkohola: Tokom 2021 – na severu Kosova 120 kazni\n7. February 2022, 17:38\nTokom 2021. godine na severu Kosova izrečeno je 120 kazni za vožnju pod dejstvom alkohola; najveći broj u rejonu Leposavića, odnosno na delu magistralnog puta u ovoj opštini. Iz Kosovske policije ističu da imaju nultu toleranciju za vozače u alkoholisanom stanju i da su generalno pojačali mere bezbednosti i prevencije u saobraćaju.\nEkspert za bezbednost u saobraćaju, Petar Subotić, ukazuje da je vožnja pod dejstvom alkohola jedan od glavnih uzročnika saobraćajnih nezgoda.\n„Tokom 2021. godine imali smo ukupno 120 kazni za vožnju pod dejstvom alkohola, 6 za odbijanja lica da se podvrgnu alkotestu. Po opštinama, imali smo 84 u Leposaviću, 19 u Zubinom Potoku, 17 u Zvečanu i 6 u Mitrovici“, objašnjava Besim Hoti u razgovoru za Radio Kontakt Plus i Kim.\nČinjenicu da je u Leposaviću najveći broj kazni, Hoti pojašnjava time što se u ovoj opštini nalazi deo magistralnog puta gde vozači voze većom brzinom.\n„Povećan broj kazni je u zimskom periodu, u vreme praznika. Prema statistikama koje mi vodimo, u vremenskom periodu od 20 časova do ponoći; 45 odsto kazni za vožnju pod dejstvom alkohola je bilo u tom periodu“ – dodaje Hoti.\nKažnjavanje vozača pod dejstvom alkohola sprovodi se prema kategorijama. Vozačima određenih kategorija se ne toleriše prisustvo alkohola u krvi, a visina kazni zavisi od količine prisutnog alkohola.\nProcedura je takva da policijski službenik zaustavlja lice koje upravlja vozilom pod dejstvom alkohola, vozaču se napiše odgovarajuća kazna, isključuje se iz saobraćaja i zadržava se do istrežnjenja u policijskim prostorijama.\n„Zadržavanje u ovom slučaju ne sme zakonski da traje duže od 12 sati. U tim slučajevima mi ili zadržavamo lice do 12 sati ili se obaveštava neko od njegovih najbližih rođaka kako bi preuzeli lice i vozilo“ – dodaje Hoti, ističući da se ni u kom slučaju vozilo ne predaje licu koje je pod dejstvom alkohola.\nKazne za vožnju pod dejstvom alkohola kreću se od tromesečne zabrane upravljanja vozilom, izricanjem negativnog poena i novčane kazne do 150 evra, pa do 500 evra, 12 meseci zabrane upravljanja motornim vozilom i izricanjem tri negativna poena.\n„Najveće zaprećene kazne su za vozače koji imaju alkohol u krvi više od 1,5 promila“ – pojašnjava Hoti.\n„Postoje i slučajevi kad vozači odbiju da se podvrgnu alkotestiranju, za takve vozače predviđena je novčana kazna od 150 evra, šest meseci zabrane upravljanja vozilom i izriču mu se tri negativna poena“ – dodaje Hoti.\nOsim što je tokom 2021. zabeležen veliki broj kazni zbog vožnje pod dejstvom alkohola, tokom iste godine broj kazni za vozače na severu Kosova porastao je za 49%. Međutim, prošla godina bila je zapamćena po još jednoj nesvakidašnjoj statistici – čak 7 smrtnih ishoda usled saobraćajnih nesreća, od kojih je jedna bila zbog vožnje pod dejstvom alkohola.\n„Ovo je jedan od najvećih brojeva koji je ikada zabeležen od postojanja regiona Mitrovica Sever od 2013. godine, tako da je zaista zabrinjavajuće. Upravo zbog tih slučajeva ove godine smo pojačali mere bezbednosti i prevencije u saobraćaju“ – dodaje Hoti.\n„Naša poruka i apel svim građanima je da vozači ne upravljaju vozilom ako su konzumirali alkohol, da svi učesnici u saobraćaju poštuju pravila, poštujući sebe i pravila, poštuju i sve učesnike u saobraćaju. Što se tiče alkohola – nulta tolerancije kako bismo sačuvali živote svih učesnika u saobraćaju“ – ističe Hoti, koji kao prevenciju vidi između ostalog i medijsku kampanju.\nSubotić: Nebezbednost i sa malim količinama alkohola\n„Mala količina alkohola dovodi do toga da se promeni psihofizičko stanje“ – ističe diplomirani inženjer saobraćaja, Petar Subotić.\nAlkohol kod vozača utiče na produžavanje vremena reagovanja, promene u širini vidnog polja, uočavanja, rasuđivanja – objašnjava.\n„Ako su male količine alkohola, dolazi do povećanja samopouzdanja, vozi se brže, vozač radi neke stvari koje ne bi radio da je trezan. Ako je vozač pod dejstvom velike količine alkohola, na primer 1.5 promila, to je teško pijanstvo, onda vozač vozi potpuno drugačije – polako, usporava saobraćaj i na taj način pokušava da bude nekako bezbedan. Međutim, to ne znači da on dobro odlučuje, njemu je tada i širina puta od šest metara uska“ – dodaje Subotić.\nNaš sagovornik ističe da je vožnja pod dejstvom alkohola nebezbedna na svim relacijama, bez obzira na njihovu dužinu:\n„Vozač pod dejstvom alkohola je nebezbedan u svakom slučaju“.\nGovoreći o prevenciji i Subotić ističe da je podizanje svesti i medijska kampanja jedan od načina prevencije.\n„Potrebno je da se što više priča u medijima, da se edukuju mladi da je alkohol jedan od glavnih uzročnika saobraćajnih nezgoda. Brzina je prva, alkohol je drugi“ – ističe.\n„Moja poruka je da se ne vozi pod dejstvom alkohola, da vozači prvenstveno misle o sebi i svom životu, da zaštite sebe i ostale od sebe, da poštuju propise“ – poručuje Subotić.


Uklonjena ambrozija i otpad nedaleko od vrtića Dunavska bajka - www.lobi-info.rs\nMarija K. 29. oktobra 2018., 12:18 6.1k Views 2 Komentara\nEko patrola uspela je da, uz pomoć komunalne inspekcije opštine Palilula i fitosanitarne inspekcije, uredi i očisti površinu u ulici JNA kod broja 114, nedaleko od vrtića Dunavska bajka.\nOva površina bila je potpuno obrasla ambrozijom i zatrpana otpadom, kao i veliki broj površina na levoj obali. Takvo okruženje nikako ne pogoduje sugrađanima, a najmanje deci koja svakodnevno provode vreme u obližnjem vrtiću.\nUdruženje EKO Pančevački rit obavezalo se da ukloni sa ove parcele i preostali otpad, plastične kese i flaše.\nApelujemo na sugrađane da prijavljuju površine obrasle ambrozijom nadležnim službama, ali i da ne bacaju otpad van kontejnera.\nPrethodna objava Vodostaj Dunava alarmantno je nizak, zaustavljen rečni saobraćaj u Mađarskoj\nSledeća objava Autobuske linije 96 i 85 ponovo izmenjenom trasom u Borči\n29. oktobra 2018. at 13:13 Copy Link of a Comment\nApelujemo na sugrađane da prijavljuju površine obrasle ambrozijom nadležnim službama…da li si sluzbe corave pa ne vide da na svakom cosku u Pancevackom ritu raste ambrozija?\nEvo da prijavim da je ima kod stadiona bsk,kod zadnje stanice na brdascetu,kod toplane,u skoli S. Sremac..\n29. oktobra 2018. at 14:53 Copy Link of a Comment\nNedopustivo i neodgovorno za saobracajnu signalizaciju!…APEL


Smanjimo emisiju štetnih gasova – delujmo ekološki | Ministarstvo zaštite životne sredine\nEmisija gasova staklene bašte iz saobraćaja u Srbiji je od 2000-e godine tri puta povećana, zbog čega Srbija mora krenuti sa ozbiljnim merama kako bi se emisija smanjila, poboljšao kvalitet vazduha, i izbegle greške drugih zemalja koje su prolazile sličnim putem razvoja, istakao je ministar. „Najveći zagađivači vazduha, pre svega, su termoenergetska postrojenja koja rade na ugalj, i to svih kategorija, od onih velikih, državnih, do onih individualnih. Strategija koju razrađujemo mora da smanji tu količinu zagađenja koje se emituje“ istakao je Trivan. Pored strateških mera, značajno je da i građani povedu računa o tome, od toga kako troše energiju, do toga kako se voze kada je reč o saobraćaju, dodao je, ukazujući na veliki udeo motora sa unutrašnjim sagorevanjem u zagađenju. „Mi ne možemo da ostanemo mimo procesa sve veće upotrebe vozila koja su hibridna i na električni pogon, i sada upravo polako radimo na tome da to uđe u primenu“, istakao je ministar.\nGoran Trivan je istakao da će Ministarstvo, Zakonom o klimatskim promenama koji će se naći u proceduri do kraja godine, dramatično i u svim sektorima ograničiti emisiju gasova sa efektom staklene bašte, i realizovati niz akcija kojim će intenzivirati i ubrzati pošumljavanje kao najefikasniji način borbe protiv klimatskih promena i za kvalitetniji vazduh. Od čvršćeg utemeljenja ekologije u Srbiji, brojnih mera koje su preduzimane, ili su sada u toku, kao što su usvajanje zakona o klimatskim promenama, izmene zakona o buci, izmene zakona o upravljanju otpadom, Srbija bi trebalo ovaj krug da zatvori sa zelenom ekonomijom, stvarajući ekološki odgovornije i svesnije društvo, zaključio je Trivan. “\nNa skupu u se, pred ministra, obratili Slobodan Nikolić, generalni sekretar Srpske asocijacije uvoznika vozila i delova i Dragana Korica, izvršni direktor Saveta Zelene gradnje Srbije. Simboličnim zalivanjem mladice, ukazano je da su šume, biodiverzitet, priroda, neophodan uslov zdrave životne sredine.\nobaveštenja Trivan životna sredina Studija o proceni uticaja otpad rešenje Drina tretman otpada zahtevi EU procena uticaja klimatske promene reciklaža studija Ministar


"Ima se, može se"\nViše od tri miliona KM ide za opremanje poslovnih prostora u Banjoj Luci, Mostaru i Sarajevu. Nabavljaju i dva službena vozila u iznosu od 120.000 KM\nRegulatorna agencija za komunikacije (RAK) BiH potrošit će više miliona KM za opremanje svojih kancelarija, te nabavku službenih vozila, svjedoči zvanična dokumentacija RAK-a i Vijeća ministara BiH.\nNaime, Vijeće ministara BiH na jednoj od narednih sjednica planira usvojiti odluku o korištenju dijela sredstava akumuliranog viška prihoda nad rashodima RAK-a tešku čak 8,64 miliona KM.\nPrema odluci teškoj ukupno 3,6 miliona KM za nabavke i opremanje poslovnog prostora za potrebe Regionalnog sektora RAK-a u Banjoj Luci potrošit će se 2,6 miliona KM. Za opremanje poslovnog prostora u Mostaru utrošit će se 500.000 KM, a za adaptaciju poslovnih prostorija ove agencije u Sarajevu također 500.000 KM.\nKako je navedeno, sredstva u iznosu od 5.040.000 KM, stoji u pripremljenoj odluci, bit će doznačeno sa računa RAK-a Vijeću ministara u vidu podrške razvoju i unapređenju sektora komunikacija u BiH. Vijeće ministara BiH će potom posebnom odlukom Ministarstva komunikacija i transporta BiH utvrditi način upotrebe sredstava.\nKrajem prošlog mjeseca, RAK je donio odluku o izboru najpovoljnijeg ponuđača za nabavku dva službena vozila za potrebe ove institucije od skoro 120.000 KM. Prema odluci RAK-a, za najpovoljnije ponuđača izabrana je firma „Auto Plus“ Banja Luka. Ova autokuća je, prema bazi podataka Detektora, opskrbljivala nekoliko institucija u RS-u.\n#izdvojeno#rak#Regulatorna agencija za komunikacije#corruption\nRak prodat za skoro 75.000 KM


Balkanske Aktuelnosti 42/2017 | TRT Bosanski\nIako ove dvije zemlje ne posjeduju zajedničku granicu, turski zvaničnici svakom prilikom ponavljaju da Srbiju smatraju susjedom. Ankara, kojoj je put preko Srbije najkraća ruta do Evrope, ovu zemlju smatra ključnom za očuvanje mira i stabilnosti na Balkan\n19.10.2017 ~ 20.09.2018\nPredsjednik Recep Tayyip Erdogan je na poziv srbijanskog kolege Aleksandra Vučića u periodu od 9-11. Oktobra obavio zvaničnu posjetu Srbiji. Potpisani sporazumi i izjave koje su date prilikom susreta pokazuju da su odnosi Turske i Srbije ušle u novi period i da su počeli da se transformišu u strateško partnerstvo. Tokom susreta je iznijeto da prijateljske veze između Turske i Srbije pružaju veliki doprinos očuvanju stabilnosti na Balkanu, a istaknuta je i velika bitnost razvoja odnosa u pogledu ekonomskog razvoja regije. Tursko-srpski poslovni forum i 16 sporazuma koji su potpisani u raznim oblastima pokazali su da se radi na tome da se ekonomske veze dviju zemalja povećaju na puno veći nivo.\nSvi oni koji se bave istraživanjem historije Balkana dobro znaju da su jugoslovenski kralj Aleksandar Karađorđević i Ataturk posjedovali jako dobre prijateljske veze. Vjeruje se da je kralj Aleksandar pridobio simpatije Ataturka kada je odbio učešće u okupatroskom planu protivničkih država Osmanske imperije koja je doživjela poraz u Prvom svjetskom ratu. Kada je Aleksandar 1934. godine ubijen u Marseju, Ataturk je u telegrafu kojeg je uputio Beogradu kazao da je izgubio ¨dragog mu brata¨. Posjeta lidera komunističke Jugoslavije Josipa Broza Tita Ankari 1954. godine je bila jako ekskluzivna u to vrijeme. No, usljed uticaja ideološke podijele koja je vladala za vrijeme Hladnog rata, nakon 1955. godine odnosi Ankare i Beograda su počeli da gube stari entuzijazam. Odnosi Ankare i Beograda nakon 1990-tih godina su stali pod uticaj zbivanja koja su se u to vrijeme događala na prostorima bivše Jugoslavije. Zbivanja u BiH u periodu od 1992-1995. godine, potom rat na Kosovu su uslovili nagle padove i uspone u odnosima Turske i Srbije.\nNakon što su demokrate preuzele vlast u Srbiji, oktobra 2000., bilateralni odnosi Turske sa Srbijom su počeli da se popravljaju. Nakon proglašenja nezavisnosti Kosova u februaru 2008. godine, odnosi Turske i Srbije su opet zahladnili. Turska je bila jedna od prvih zemalja koje su priznale nezavisnost Kosova. No, i pored toga, Ankara i Beograd su u posljednjih 8 godina učinili odlučne korake kojima su uspjeli da poprave i razviju bilateralne odnose. Veličanstven doček predsjednika Erdogana od strane srbijanskog kolege Vučiča podsjetila je na period prijateljstva između kralja Aleksandra i Ataturka.\nIako ove dvije zemlje ne posjeduju zajedničku granicu, turski zvaničnici svakom prilikom ponavljaju da Srbiju smatraju susjedom. Ankara, kojoj je put preko Srbije najkraća ruta do Evrope, ovu zemlju smatra ključnom za očuvanje mira i stabilnosti na Balkanu. Kada se pogleda sa aspekta Srbije, Beograd je u posljednje vrijeme pokazao veliko interesovanje za turskim kapitalom kada su u pitanju razvoj projekata infrastrukture i povećanje zapošljavanja.\nUdio Srbije u ukupnoj vanjskoj trgovini koju je Turska 2016. godine realizovala sa 10 balkanskih zemalja iznosi 6,7% u izvozu i 4,5% u uvozu. Kumulativna vrijednost turskih investicija u Srbiji je do kraja 2016. godine iznosila oko 113 miliona dolara. Prilikom posjete predsjednika Erdogana Srbiji, rečeno je da će turska tekstilna kompanija u Kraljevu uložiti investiciju vrijednu 35 miliona eura. Osim toga, Turska je pružila podršku izgradnji autoputa Sarajevo-Beograd čija se vrijednost procjenjuje na 800 miliona eura. 16 sporazuma koji su potpisani prilikom posjete predsjednika Erdogana, i to na raznim poljima, od trgovine, saobraćaja, energetike pa sve do obrazovanja, pokazuju da se infrastruktura ekonomske saradnje dviju zemlja u velikoj mjeri razvila. Vjeruje se da će turski biznismeni od sada biti mnogo zainteresovaniji za poslovanje u Srbiji.\nTagovi: razvoj saradnje , sporazumi , Turska , Aleksandar Vučić , Sandžak , posjeta , Srbija , Erdogan , Balkanske Aktuelnosti


Poznato je da Banjaluka nema noćni javni prevoz, jer autobusi od 23 pa do pet časova ujutro ne saobraćaju. Da li bi projekat grupe banjalučkih studenata mogao prominjeniti ovu praksu o kojoj se i ranije u više navrata polemisalo?\nGrupa studenata iz Banjaluke osmislila je projekat "NightBusBL" koja za cilj ima uvođenje noćnih linija gradskog prevoza u Banjaluci.\nRiječ je o najbolje ocijenjenom projektu radionice "Unapređenje vještina javnog zagovaranja i procjena potreba zajednice" održane pod pokroviteljstvom Ujedinjenih nacija u okviru projekta "Dijalog za budućnost", a u organizaciji Fakulteta političkih nauka Univerziteta u Banjaluci i u Sarajevu.\nPozitivan efekat realizacije ove kampanje bio bi, kako tvrde studenti, olakšavanje svakodnevnog života stanovništva na periferiji grada koji bi tako izbjegli putovanje vlastitim automobilom. Takođe, pozitivan efekat bilo bi i smanjenje broja saobraćajnih nesreća, naročito u danima vikenda.\nBojan Đurđević, jedan od učesnika radionice, rekao je za Mondo da ova ideja zavisi isključivo od podrške lokalne zajednice i drugih relevantnih organa.\n"Pisali smo nedavno Gradskoj upravi, ali za sada nismo dobili konkretan odgovor za održavanje sastanka. Nadamo se pozitivnom ishodu kao i podršci građana Banjaluke", rekao nam je Bojan Đurđević, student Fakulteta političkih nauka Univerziteta u Banjaluci i jedan od realizatora projekta "NightBusBL".\nI ranije je bilo zahtjeva građana i pokušaja da se u Banjaluci uvedu noćne linije, međutim sve se neslavno završilo.\nMilenko Jaćimović, član Savjeta za bezbednost saobraćaja grada Banjaluka, tvrdi da u zadnje vrijeme opada potražnja za gradskim prevozom, podsjetivši da su ranije eksperimentalno uvedene pojedine noćne linije koje nisu bile popunjene.\n"I ako bi se uvele, takve noćne linije bi morale biti subvencionisane ili da idu na štetu prevoznika. Sve promjene moraju biti potkrijepljene temeljnim analizama. Bilo je i slučajeva da se pojedine linije pruduže par kilometara , a da na toj dionici nema dva-tri putnika", rekao je Jaćimović.


Foto: O2 / Promo\nBeogradski „večiti rivali“ sastaju se 160. put u prvenstvu. Popularna fraza da u derbiju nema favorita i da trenutni plasman i forma nisu važni biće na najvećoj proveri u poslednjih 40 godina. Zvezda se bori za titulu prvaka, ali ne sa Partizanom, Partizan igra za bodove koji bi obezbedili treće mesto.\nZvezdina sezona - sjajna, učešće u Ligi šampiona, istorijska serija utkamica bez poraza, praktično obezbeđeno finale Kupa Srbije, Partizanova kriza, veliki zaostatak u bodovima, četiri trenera u toku sezone...\nNavijači domaćina u dobrom raspoloženju, gostujući podeljeni i nezadovoljni igrama ljubimaca. Na papiru, po svemu, Zvezda je favorit, ali je bila i pred prethodne dve utakmice u sezoni u kojima je Partizan vodio, a „crveno-beli“ se spasavali. Dva puta je bilo 1:1, sada i jedni i drugi žele više, domaćin bodove za titulu, Partizan za Evropu.\nO tome ko je i zbog čega bliži cilju pogledajte u emisiji pred „večiti derbi“, od 18h, a najveća bitka srpskog fudbala u direktnom prenosu od 19 sati na Areni i O2 TV.


Vise nego doviljno.Amerika vidi ko je napeavio ovaj haos po gradovima.\n"Australija se od izbijanja epidemije držala složno, ali sada se sve glasnije čuju poruke da je LEK GORI OD BOLESTI"\nAustralija se od izbijanja epidemije držala složno, no u ovoj krizi bez kraja sve glasnije se čuje da je lek postao gori od bolesti...\nSVETSKA BANKA UPOZORAVA: Korona će tek uticati na sektore i radna mesta! Postoji nada za snažni oporavak, ali samo POD OVIM USLOVOM\nZa većinu zemalja navigacija dugotrajnim ekonomskim padom koji je doneo kovid-19 počinje sve više da liči na maraton nego na sprint. Prema procenama Međunarodne finansijske korporacije (IFC), domaće privatne investicije i direktna strana ulaganja u ekonomije u nastajanju, ove godine će pasti za skoro 700 milijardi dolara, odnosno 250 milijardi dolara, i možda se neće vratiti na nivoe pre krize pre 2023. godine.\nU MLADOSTI OBOLEO OD TUBERKULOZE, NISU MU DAVALI VIŠE OD 3 MESECA ŽIVOTA Patrijarh Pavle se vozio tramvajem, pomagao ljudima na KiM i u Hrvatskoj, a ostao je sa narodom i nakon smrti\nNjegova svetost patrijarh Pavle rođen je 11. septembra 1914. godine u Kućancima kao Gojko Stojčević, a preminuo je 15. novembra 2009. godine.\nBeldoks počinje 4. maja, na otvaranju film o Rambu Petkoviću


"NOVI NEPRIJATELJ" NEMACA: Norveški milijarder kupuje 4.000 stanova u Berlinu : Nadlanu.com\nObjavljeno 29. sep 2020. / 10:00:47\nDeo stanovnika Berlina se sprema na borbu protiv novog "neprijatelja" – jednog norveškog milijardera koji se sprema da kupi gotovo 4.000 stanova.\nMeđutim, kako za DW kaže savetnik gradske četvrti Efraim Gote, zamenik gradonačelnika gradske opštine Berlin Centar, neke zgrade koje Heimstaden Bostad planira da kupi su u ovoj četvrti koja ne spada u područja sa zaštićenim stanarima. Investitor tako može da "izbaci" grad iz igre ako potpiše izjavu u kojoj se obavezuje da će štititi prava stanara.\nVAŽNO JE ULAGATI I MISLITI NA SUTRA: Aleksandra Prijović…\n- To su samo prazne reči u koje ne možemo da se pouzdamo - kaže Jagna Anderson iz inicijative "Pet kuća".\nOn prepričava iskustva stanara kuća koje su u vlasništvu ove kompanije u Oslu i Malmeu. Oni tvrde da se vlasnik baš ne brine kada je u pitanju održavanje zgrada. Anderson već priprema proteste i nastoji da mobiliše i druge stanare. Ali za sada je poznato samo šesnaest od 130 zgrada koje Heimstaden Bostad namerava da kupi.\nZa ljude poput Andersona je problematična sama činjenica da se na tržištu nekretnina u Berlinu dozvoljavaju tako velike transakcije. "Uvek će biti raskorak u interesima ulagača koji žele da ostvare profit i stanara koji žele stanove koje mogu da priušte i mir."\nberlinIvar Tolefsennekretninenorveški milijarderprava stanarastan u Berlinu


Direktor Olimpijskog centra "Jahorina" Dejan Ljevnaić istakao je da Olimpijski centar spremno dočekuje zimsku turističku sezonu, sa popustima od 50 odsto.\nLjevnaić ističe da je, zahvaljujući snežnim padavinama, pogodnoj temperaturi, a najviše sistemu za osnežavanje, Jahorina ponovo prva u regionu i Evropi spremno dočekala ljubitelje snežnih aktivnosti.\nOn je podsetio da je skijalište zvanično pušteno u rad u nedelju, 29. novembra, uz obogaćene sadržaje i kapacitete.\n"Sistem za osnežavanje je u pogonu. Za sada je skijašima na raspolaganju staza Poljice i lift sidro Poljice. U pogonu je i šestosed Poljice, ali za panoramsku vožnju do Olimpijskog bara sa proširenim kapacitetom i sa novim menijem u ponudi", izjavio je Ljevnaić.\nPrema njegovim rečima, u Olimpijskom centru su tokom leta pripremali staze posebnom mehanizacijom, uradili drenažu kanala, napunili jezero na vrhu i tako omogućili da skijanje počne.\n"Naši zaposleni su dežurali 24 časa, čekali pogodnu temperaturu i pustili sistem za osnežavanje u rad", naveo je LJevnaić.\nOn je dodao da su osvetljene kompletne staze "Poljice" koje će se moći koristiti i za noćno skijanje od 18.00 do 21.00 čas.\nLjevnaić je napomenuo da se ski-pas kupuje putem veb-prodavnice Olimpijskog centra, da je udvostručen broj prodajnih mesta na Jahorini ukoliko se skijaši odluče da kupuju na licu mesta, te da su dali i "korona garanciju" da skijaš, ako dođe na planinu ili bukira, može zameniti ski-pas ili vratiti novac u slučaju pojave virusa.\nIz Olimpijskog centra "Jahorina" apeluju da se skijaši i posetioci tokom boravka na ovoj planini pridržavaju neophodnih epidemioloških mjera, da budu odgovorni prema sebi i drugima.


Saradnja nordijskih zemalja uzor za region Balkana (VIDEO) – Južnobanatske Vesti\nIskustvo saradnje nordijskih država može da pomogne regionalnu stabilnost na Balkanu što je i osnova modernizacije Srbije i susednih zemalja, izjavio je danas potpredsednik Skupštine Srbije Vladimir Marjanović. „Želimo da na osnovu njihovih iskustava učinimo region Zapadnog Balkana atraktivnijim za investicije i bolji za život gradjana“, kazao je on novinarima posle konferencija „Regionalna saradnja nordijska iskustva“ u Skupštini Srbije.\nAmbasador Norveške u Srbiji Arne Sanes Bjornstad rekao je da su nordijske zemlje, i pored mnogih medjusobnih razlika, uspele da uspostave dobru saradnju i naprave uniju, jer, kako je rekao, u većini nordijskih zemalja se, kao i u većem delu Balkana, govore „različite verzije jednog jezika“.\n„Kako bi ste što bolje saradjivali u regionu ključne su tri stvari: potrebno je da izgradite poverenje, budete okrenuti budućnosti, i nadjete praktična i pragmatična rešenja koja će svima biti od koristi“, naglasio je Bjornstad.\nSekretar Nordijskog saveta ministara, koji okuplja Dansku, Finsku, Island, Norvešku, Švedsku uz Grenland, Farska i Olandska ostrva, Dagfin Hejboten istakao je da samo zajedništvo može da donese dodatnu vrednost u svim oblastima.


Na Kosovu prijavljeno preko 180.000 nezaposlenih\nBroj nezaposlenih lica registrovanih u kosovskoj Agenciji za zapošljavanje je preko 180.000, piše RSE.\nPovećan broj nezaposlenih beleži se zbog situacije prouzrokovane pandemijom koronavirusa.\nGeneralni direktor Agencije za zapošljavanje Drin Haračija, rekao je za servis RSE na albanskom jeziku, da je samo u martu 80.000 građana prijavljeno kao nezaposleno.\n“Ako pogledamo brojke do 23. jula ove godine, ukupan broj registrovanih nezaposlenih građana je preko 180.000. Uglavnom, najveće opštine imaju i najveći broj nezaposlenih. U martu se oko 80.000 građana prijavilo kao nezaposleno“, rekao je Haračija.\nNapominje da se registrovanim nezaposlenim licima nudi obuka u okviru centara za stručno osposobljavanje, ali je, prema njegovim rečima, smanjenog obima, zbog mera sprečavanja širenja koronavirusa, ali je takođe smanjena potražnja od strane preduzeća za radnicima.\nZaposleni koji su suspendovani ili otpušteni nakon maja, nisu uključeni u Fiskalni paket hitne pomoći kosovske Vlade, za koji je prijava završena 15. maja, niti u bilo koji drugi paket.\nFiskalnim paketom za hitne slučajeve, vrednosti oko 180 miliona evra, radnicima koji izgube posao, nakon najave hitnih mera, obezbeđuje se iznos od 170 evra u naredna dva meseca (april i maj).\nMeđutim, do sada je, zbog manjka u budžetu izvršena samo jedna uplata.\nIsplata za maj mogla bi biti izvršena nakon usvajanja revidiranog Zakona o budžetskim izdvajanjima 2020, koji je već na završnom razmatranju u Skupštini.\nProcenat nezaposlenosti na Kosovu i ranije je bio visok, pa je tako, prema podacima Kosovske agencije za statistiku (KAS), u 2019. godini, iznosio 25,7 odsto.\nNi prosečan ekonomski rast od 4 odsto nije doprineo ublažavanju ovog problema sa kojim se Kosovo suočava već godinama.\nPrema predviđanjima Centralne banke Kosova, pandemija koronavirusa uticaće na smanjenje ekonomskog rasta sa -2 na -4 odsto.\nProcena Međunarodnog monetarnog fonda je smanjenje kosovske ekonomije za 5 odsto nakon pandemije.\nMuharem Šahini, portparol Ministarstva finansija, rekao je za RSE da će Vlada pomoći radnicima kroz Nacrt zakona o ekonomskom oporavku, koji je odobren 22. jula i poslat Skupštini na razmatranje.\nPrema njegovim rečima, ovaj Nacrt zakona stvara pravnu osnovu za sprovođenje programa usmerenih na prevazilaženje socio-ekonomskih posledica izazvanih pandemijom koronavirusa.\n"Vlada smatra da će se programom ekonomskog oporavka vratiti tempo ekonomskog rasta, povećati ukupna potražnja i otvoriti perspektiva za jačanje proizvodnog, izvoznog i uslužnog sektora", rekao je Šahini.\nProgram ekonomskog oporavka, vrednosti 385 miliona evra, dodaje Šahini, ima za cilj oživljavanje ekonomske aktivnosti, kroz mere koje podržavaju širok spektar ekonomskih sektora, s potencijalom za rast i otvaranje novih radnih mesta.\nIako je prva faza olakšavajućih mera na Kosovu započela 4. maja, za preduzeća su i dalje na snazi određena ograničenja koja su mnoge nagnala da smanje svoju aktivnost i posledično smanje broj zaposlenih.\nOd 6. jula zabranjena je delatnost ugostiteljskog sektora od 21.00 do 5.00.\nPrema nedavnim odlukama, obustavljen je rad u javnim i privatnim vrtićima, kao i kulturne, sportske i druge aktivnosti.\n07.08.2020 Pokrenuta prva srpska online prodavnica na Kosovu (584)


Dizajn enterijera, Mijatovac :: Daibau.rs\nDIZAJN ENTERIJERA, MIJATOVAC\nTražim dobrog dizajnera enterijera, stručnjaka za unutrašnje uređenje: Skupili smo i proverili dizajnere enterijera, stručnjake za unutrašnje uređenje, koji rade u mestu Mijatovac i okolini. Pošaljite potražnju i zainteresovani dizajneri enterijera, stručnjaci za unutrašnje uređenje će vas kontaktirati za pregled, predračun i ponude.\tUgodan dizajner enterijera, stručnjak za unutrašnje uređenje Mijatovac, koji može da uradi:\topremanje enterijera , preuređenje stana, unutrašnja oprema lokala, vizualizacije pokućstva, konsultacije o bojama, postavljanje nameštaja, nacrt nameštaja, popis radova za enterijer, i ostale povezane poslove će se sigurno naći i za vas.\tviše\n15 NAJBOLJI REZULTATI ZA DIZAJNERI ENTERIJERA, STRUČNJACI ZA UNUTRAŠNJE UREĐENJE MIJATOVAC\nPreko 20 godina smo izveli mnogo referentnih objekata za urbanizam. Naša iskusna ekipa može da napravi manje i srednje narudžbe. Naša osnovna delatnost su već od osnivanja preduzeća unutrašnji dizajn....\nSAMOSTALNA ZIDARSKO FASADERSKA RADNJA CRNOTRAVAC PLUS IVAN NIKOLIĆ PR MAJUR, KAMENJARSKA BB, Majur (jagodina)\nPreko 11 godina smo izveli dosta referentnih objekata za legalizacija objekata. Naša stručna ekipa može da realizuje manje i srednje narudžbe. Naša glavna delatnost su već od osnivanja preduzeća unutr...


Tuck, „Skakač" se teleportovao na prvo mesto box office liste\nVaša lokacija: Naslovna strana » Vesti » „Skakač" se teleportovao ...\n„Skakač" se teleportovao na prvo mesto box office liste\nNaučno-fantastični triler „Skakač“ sa Hajdenom Kristensenom u glavnoj ulozi, našao se za vikend na prvom mestu box office liste sa zaradom od preko 38 miliona dolara, što je odličan rezultat s obzirom na to da je film koštao oko 85 miliona dolara.\nSpoj zabave i spektakla u priči o mladiću koji može da se teleportuje u svakom trenutku u bilo koji deo sveta poželi baziran je na romanima Stivena Gulda „Skakač“ i „Refleks“.\nFilm „Skakač“ je u domaćim bioskopima poceo da se prikazuje od 14. februara.\nMjuzikl „Uhvati ritam 2“, nastavak svetskog hita „Uhvati ritam“ iz 2006. godine našao se u vrhu liste, zaradivši u prvom vikendu prikazivanja 28 miliona dolara. Film prati priču ulične plesačice Endi koja upisuje elitnu umetničku školu i pokušava da se uklopi u novu sredinu.\nU drugoj nedelji prikazivanja „Lovac na blago“ dostiže zaradu od 43,9 miliona dolara. U ovoj avanturističkoj komediji Metju Mekonahi i Kejt Hadson igraju supružnike koji su proveli nekoliko godina u traženju izgubljenog blaga i došli do ivice bankrota i razvoda. „Lovac na blago“ u naše bioskope stiže 10. aprila.\nDrama „Lista poslednjih želja“ i dalje se nalazi među prvih 10 najgledanijih filmova sa zaradom od 81,6 miliona dolara. Film prati sudbine dva čoveka iz potpuno različitih svetova koji će na raskršću svojih života deliti bolničku sobu, ali i otkriti da preostalo vreme žele da provedu zajedno radeći sve ono što su oduvek želeli. Glavna uloge tumače Džek Nikolson i Morgan Frimen a film će premijerno će biti prikazan na predstojećem FEST-u dok u bioskope stiže 3. aprila.\nRomantična komedija „27 haljina za venčanje“ u petoj nedelji prikazivanjadostigao je zaradu od 70,5 miliona dolara. U filmu koji se bavi problemom devojke koja je „uvek deveruša a nikada mlada“ glavne uloge tumače Ketrin Hajgl i Džejms Marsden. Na Dan zaljubljenih film je pretpremijerno počeo da se prikazuje u bioskopima Ster Cinemas, Roda i Tuckwood Cineplex, a od 21. februara biće u redovnoj distribuciji.


Int priča - Simona Šutić - EESTEC\nDo sada sam na internacionali bila u pet različitih pozicija: član Magazin tima, koordinator International Awareness tima, član Trening tima, deo Nadzornog odbora i član OWL (Online poWered Learning) tima. Svaka od ovih pozicija mi je donela neko drugačije iskustvo – od upoznavanja mnogih Istekovaca, sticanje novih znanja i veština, kao i rada sa raznovrsnim timovima.\nKao glavne prednosti rada na internacionali izdvojila bih dve stvari. Prva su ljudi, jer Istek su zapravo ljudi! Mnogi Istekovci koje sam upoznala baš na internacionali su mi danas izuzetno bliski prijatelji. Nikad ne bih zamislila da će moja mreža kontakata obuhvatiti sve od Turske do Španije, i da je predstavljaju ljudi kao ja, kojima se mogu obratiti za bilo šta.\nDruga je osećaj koji rad na internacionali budi u vama – doprinos koji mi kao pojedinci stvaramo u Isteku. Taj momenat kada vidite svoj tekst u sveže odštampanom Istek Magazinu, kada vidite fascinirana lica Istekovaca na vašem treningu ili kada čujete da ste baš vi motivisali mladog člana da se prijavi za neku poziciju – ovo su samo neki od primera kada osetite koliko se udruženje menja sa svakim malim doprinosom od svih nas.\nPresudni momenat za mene je bio Prolećni Kongres u Krakovu 2018. kada sam prisustvovala kao predstavnik LK Beograda, ali sam usput upoznala mnogo Istekovaca sa inernacionale, čula mnoge interesantne stvari i iskustva i odlučila da ću se od tog trenutka posvetiti Internacionali. Kao aktivnom članu internacionale ukazale su mi se divne prilike da budem deo mnogih različitih internacionalnih događaja, gde sam imala priliku da napokon uživo vidim te ljude sa kojima sam mesecima radila, ali online.\nKada bih uporedila svoje dosadašnje aktivnosti na lokalu i internacionali, smatram da su podjednako zastupljene. Rad na internacionali je ipak dosta drugačiji, zahteva dosta upornosti i motivacije, jer niste konstantno u komunikaciji sa članovima tima, radite na daljinu i nemate priliku da se uživo bližite kao što je to slučaj na lokalu. Međutim, internacionala vam otvara totalno drugačiji pogled na svet, rad sa različitim ljudima čini vas uviđavnijim i tolerantnijim. Stičete veštine rada online, prioritizacije i orijentisanosti ka ciljevima, što su sve veštine koje se dosta cene kasnije u poslovnom okruženju.\nMoje Istek iskustvo ne bi bilo isto bez internacionale, i zato bih preporučila svima koji žele da rade na sebi i prošire mrežu kontakata, da se upuste i u ove vode. Svake godine ima pregršt timova, i sigurna sam da svako može naći svoje mesto koje će odgovarati vašim interesovanjima i iskustvu. A i za bilo kakve informacije, uvek se možete obratiti trenutno aktivnim članovima, jer sa sigurnošću tvrdim da ćemo vam odgovoriti na sva vaša pitanja!\nLC Athens – Greece Me Up 5 – 2017\nLC Krakow – Spring Congress – 2018\nLC Budapest – Autumn Congress – 2018\nLC Istanbul – T4T – 2019\nLC Belgrade – Brand.Comm – 2019\nLC Athens – Spring Congress – 2019\nLC Ljubljana – IMW Kranjska Gora – 2019\nLC Izmir – Boostcamp – 2019


Japanski gigant u "borbi za život" - Bizlife.rs\nJapanski gigant u “borbi za život”\n18:55 Tokio, 30/01/2017\nJapanska Tošiba se povlači iz gradnje nuklearnih centrala i ulazi u težak period, u kojem će se boriti za opstanak. Korporaciju ponovo “drma” rasprodaja imovine i smene na vrhu.\nJapanski mediji javljaju da će uzdrmana korporacija Tošiba na kraju fiskalne 2016, koja se završava 31. marta, verovatno ponovo zabeležiti gubitak i izgubiti platežnu sposobnost.\nOsnovni uzrok za loš bilans korporacije će biti gubitak od šest milijardi dolara, koji je zabeležila Tošibina podružnica u SAD koja se bavi projektovanjem i izgradnjom nuklearnih centrala.\nGeneralni direktor Šigenori Šiga, koji je pre stupanja na tu najvišu dužnost upravo bio šef Vestinghausa, američkog proizvođača nuklearnih centrala koji je pre oko deceniju prešao u vlasništvo Tošibe, najavio je da će podneti ostavku.\nRukovodstvo Tošibe, čije deonice već imaju status “smeća”, grozničavo radi na tome da rasproda što više imovine kako bi pokrilo gubitak, koji se ispostavio većim nego što se očekivalo, i tako izbeglo pad u nesolventnost.\nKlizanje Tošibe počelo je kada je 2015. godine izašlo na videlo da je preduzeće, ne bi li održalo visoku cenu deonica, falsifikovalo poslovne rezultate “naduvavanjem” profita. Te godine je kompletno rukovodstvo bilo prisiljeno na ostavku, a pod lupom tužilaštva su se našla i tri prethodna menadžerska tima.\nJedan od stubova srednjoročnog plana za oporavak nakon tog skandala je upravo bilo oživljavanje nuklearne komponente. Od toga, međutim, neće biti ništa, jer je korporacija u petak saopštila da se u potpunosti povlači iz biznisa izgradnje nuklearnih centrala.\nIz Tošibe, koja ima drugi najveći udeo na svetskom tržištu memorijskih čipova, najavljuju prodaju velikog dela proizvodnje tih važnih komponenti, ali i deljenje preduzeća za razvoj i proizvodnju poluprovodnika.\nkompanija gasenje japan tosiba


Ugradnja Plina LOVATO GAS\nKada pomenemo ugradnja gasa ili ugradnja plina, kupac prvo na šta pomisli jeste raspršivač, tačnije ime koje nosi isti. I pored toga što gasni / plinski raspršivač odavno nije glavna jedinica u gasnoj instalaciji, ovu naviku teško je promeniti kod ljudi. Više od 30 godina u svetu, a i kod nas, voze se venturi sistemi. Kada govorimo o njima, raspršivač zaista ima glavnu ulogu.\nVenturi sistem konverzije benzinskih motora na gas jedinstven je po tome što se može ugraditi u sve tipove benzinskih motora, bilo da imaju karburator ili ubrizgavanje benzina. Injection verzija se preporučuje za ugradnju u vozila koja zadovoljavaju Euro 1 i Euro 2 norme o kvalitetu izduvnih gasova. On se isporučuje u robusnom visoko-vodootpornom kućištu, prilagođenom za ugradnju u prostor motora. S obzirom da se od svih Lovato uređaja najduže ugrađuje, njegove glavne odlike su povoljna cena i velika pouzdanost. Zbog svoje tehnološke konstrukcije njegova ugradnja se preporučuje na starijim i automobilima srednje generacije. Ukoliko ste ljubitelj pouzdane i ekonomičane vožnje, a cena uređaja Vam je bitna, preoporučujemo Vam Lovato Venturi Sistem. Ukoliko Vam je pored ovoga stalo i do performansi vašeg vozila predlažemo Vam da pogledate Lambda kontrolne ili sekvencijalne sisteme.\nFabrika Lovato Gas SpA ima dugogodišnju tradiciju i poznata je po vrhunskom kvalitetu još iz perioda venturi sistema. Danas, ova fabrika proizvodi i sekvencijalne sisteme koji se odlikuju po odličnom kvalitetu i performansama. Ona takođe uliva poverenje svim svojim saradnicima, te isti mogu sa sigurnošću ugrađivati njihove uređaje i instalacije, garantujući pritom krajnjem kupcu siguran i pouzdan rad istog sistema.\nNas strucni kadar posedjuje Sertifikat os strane fabrike za ugradnju i servisiranje LOVATO GAS uredjaja. U nasem servisu mozete dobiti profesionalnu ugradnja plina LOVATO GAS uredjaja\nViše o Lovato Gas SpA kompaniji pročitajte na sajtu www.lovatogas.com\nGarancija na Lovato uređaje iznosi 2 godine ili 50.000 pređenih kilometara.